Homo sapiens gizakia bere bakardadean - Elhuyar Aldizkaria\nZergatik da H. sapiens modernoa Homo bakarra? Duela 30.000 urtera arte, Homo generoko beste bi espezie ere bazeuden Lurrean, neandertalak eta denisovarrak. Zer gertatu zen gaur egun Homo generoaren ordezkari bakarra egoteko planeta osoan?\nArg. EUTAH Mizushima/CCO\nEz hain aspaldira arte, galderak erantzun erraza zuen: eboluzioaren erpina da H. sapiens, bere adarrean zeudenen artean onena eta ingurura ondoen egokitzen jakin zuena. Nagusitasun horrek eraman du gailurrera. Azken urteotan, ordea, nagusitasun erabateko hori zalantzan jartzen duten aztarnak aurkitu dituzte arkeologoek. Aztarna horiek aintzat hartuta, badirudi beste gizaki haiek ez zirela hain “atzeratuak”, ezta gugandik hain desberdinak ere. Goiko galderari erantzutea, beraz, ez da hain erraza.\nMaría Martinón-Torres, Carmen Manzano Basabe, Joseba Ríos Garaizar eta Diego Garate Maidagan adituek behin baino gehiagotan egin diote galdera hori beren buruei, eta, erantzun biribilik ez badute ere, haien hipotesiak azaldu dituzte, bakoitzak bere ikuspuntutik. Hitz bakar batean erantzun beharko balute, hauek izango lirateke hitzak: moldakortasuna, kultura, hazkunde demografikoa eta konplexutasuna.\nMaría Martinón Londresko Unibertsitateko ikertzailea da, eta hortzen antropologian espezializatuta dago. Haren esanean, espezie guztiok behar dugu lekua. “Norbanako gisa behar dugu, baina baita espezie gisa ere. Eta hori ez da gizakiaren kontua bakarrik; beste edozein bizidunekin ere gertatzen da, animalia zein landarea izan. Ekologian txoko ekologikoa deritzo horri; azken finean da nola lortzen duen espezieak aurrera egitea, zer rol jokatzen duen naturan”.\nMaría Martinón-Torres Londresko Unibertsitateko ikertzailea da, eta hortzen antropologian espezializatuta dago. Arg. © Elena Lacasa\nEta, alde horretatik, Homo sapiens espeziea ikaragarri moldakorra dela adierazi du Martinónek: “aurrekaririk gabeko moldakortasuna erakutsi du, eta horrek eraman du planetaren toki guztiak hartzera; itsas hondoa izan ezik, oraingoz!”.\nHala ere, hedatze geografikoaz harago, Martinónen ustez hau da gakoa: “ia denetik egiten ikasi du”. Gizaki batek aurrera egiteko dituen aukera guzti-guztiak baliatzen omen ditu; hala, ez dio beste inori uzten lekurik: “Gurekin batera bizitzen beste giza espezie bat egoteko modu bakarra izango litzateke hark ez lehiatzea gurekin, beste leku bat hartzea. Baina lekurik utzi al dugu, bada?”\nMartinónek ezetz dio: “Homo sapiens ehiztaria da, biltzailea, arrantzalea eta ganaduzalea. Homo sapiens harrapakariak eta harrapakinak daude, liderrak eta mendekoak. Homo sapiensen barruan tokia dute argiek eta ez hain argiek; indartsuek eta ahulek irauten dute bizirik, barnerakoiek eta irekiek, oldarkorrek eta bakezaleek. Trebeak eta baldarrak sartzen dira, tableta asmatzeko gai baina arrautza frijitzen asmatzen ez duena eta alderantzizkoa”.\nHorrez gain, Homo sapiensek denetik jaten duela gogorarazi du, baina badirela sekula haragirik jaten ez dutenak eta barazkiak probatzen ez dituenak. “Eta mendian bizi daiteke, landa-eremuan, hirian, hondartzan, basamortuan eta iglu batean”.\nCarmen Manzano Basabe EHUko antropologia- irakaslea. Arg. Carmen Manzano\nHala, dituen moldakortasuna eta dibertsitatearekin, ez dio tokirik utzi beste inori. Martinónek argi du: “Dena, baita ez dagokiona ere (hegan egitea adibidez), probatzeko prest dagoen espezie batekin lehiatzea zaila da oso. Ez dago interesatzen ez zaigun ezer. Beste edozein giza espezieren txoko ekologikoa hartu dugu”.\nCarmen Manzano EHUko antropologia-irakaslearen ustez, berriz, gakoa kultura da: “Orain asko dabiltza ikertzen neandertalek zer neurriraino zuten kultura garatua, baita lengoaia ere. Hor badago eztabaida bat; batzuk ez daude ados, baina Chomskyk esaten du lengoaia sinbolikoa, konplexua, guk bakarrik dugula, H. sapiensok, alegia. Lengoaia horrek adierazten du entzefaloan aldaketa bat egon dela, eta aldaketa hori beharrezkoa da gurea bezalako lengoaia bat izateko, eta kultura garatzeko. Ni ez naiz linguista, baina horretan bat nator Chomskyrekin”.\nNeandertalek egindako adierazpen sinboliko batzuk topatu diren arren, Manzanoren arabera, “eskasak” dira. “Gure espeziearenak, aldiz, oso aberatsak dira, ugariak, eta giza talde guztietan landu dira”.\nLascaux kobazuloko irudietako bat. Arg. © Lascaus.culture.fr\nHorrekin batera, Atapuercako zuzendari Juan Luis Arsuagaren aipu bat ekarri du gogora Manzanok: “Arsuagak esan zuen behin giza fenomeno kulturaletan oso garrantzitsua dela talde-nortasuna. Eta talde-nortasunaren seinale dira sinboloak. Eta gure sinbologia konplexu horrek, nire ustez, erakusten du oso talde-nortasun sendoa dugula. Eta baita norberak bere buruarena ere, apaingarrietan ikus daitekeenez. Niretzat, hor dago gakoa”.\nKultura aurrera eramateko talde handi bat behar dela azaldu du Manzanok, eta horrek zerikusi handia izan zuela uste du: “Norbaiti bururatzen zaion berrikuntza bat; hori da, azken finean, kultura. Zenbat eta gehiago izan, orduan eta aukera handiagoa, norbaitek burutazio bat izateko. Eta gizaki modernoa iritsi zenean Europara, neandertalen taldeak oso txikiak ziren, klima-aldaketagatik eta abar. Nire iritziz, hori erabakigarria izan zen”.\nKulturaren ideian sakonduz, “txoko kulturala” ere aipatu du Manzanok. “Batzuek diotenez, gure espezieak txoko berri bat hartzen asmatu zuen: txoko kulturala, hain zuzen. Hori presio selektibo berri bat da”.\nEta Baldwin efektuarekin lotu du: “Baldwin efektuak azaltzen du jokaera berri batek (izan daiteke kulturala, edo teknologikoa) eragina izan dezakeela genetikan. Hipotesi bat da, baina, horren arabera, aurrerapen bat asmatu edo barneratzeko gaitasuna dutenek osagai genetiko bat dute, zeinari esker garun bereziak edo sare neuronal malguagoak dituzten. Litekeena da gure espeziean, aurrerapen bat asmatu denean, aurrerapen hori asmatu edo ondoen barneratu duten banakoek ondorengo gehiago izan dituztela. Esan bezala, hipotesi bat da, baina, horrek ekarriko luke osagai genetiko hori ugaritzea taldean”.\nEl Sidróneko neandertalen ornoetan ikusitako malformazioak endogamiaren seinale dira. Arg. Luis Ríos/PLOS ONE\nHala, Manzanoren ustetan, litekeena da Baldwin efektuaren “eragina nabaria izatea” gure espeziearen sorreran. “Horren ondorioz, talde-dentsitatea asko handituko litzateke. Eta Europara iritsi eta neandertalekin topo egitean, asimilatu egin zituzten”.\nHain zuzen, Manzanok ez du inoiz sinestu neandertalak eta H. sapiensak ez zirela gurutzatu elkarren artean. “Lehenengo datu genetikoek hori zioten arren, nik ez nuen uste horrela izan zenik sekula, bazeudelako bestelako datu batzuk ere, eta haiek iradokitzen zuten egon zela nolabaiteko gurutzaketa”. Denborak arrazoia eman dio, orain argi baitago neandertalek arrastoa utzi zutela gure genoman, eta, beraz, H. sapiensekin gurutzatu zirela.\nHorrela irudikatzen du, beraz, Europako pasarte hura: “Neandertalen taldeak txikiak ziren, eta ahulduta zeuden, eta gure espeziekoak asko ziren eta talde handiak osatzen zituzten. Eta, batez ere, talde-nortasun oso handia zuten. Eta orduan asimilazioa gertatu zen. Asian ere antzera gertatu zen: denisovarrak, H. erectus batzuk, H. floresiensis... zeuden, baina, batetik, ez ziren gurutzatu, ez baitziren haien gustukoak izango, eta, bestetik, etorri berriak gehiago ziren”.\nJoseba Ríos Garaizar CENIEH Giza Eboluzioari buruzko Ikerketa Zentroko ikertzailea. Arg. Joseba Ríos\nGalderak beste galdera batzuk sorrarazi dizkio Joseba Ríos Garaizar CENIEH Giza Eboluzioari buruzko Ikerketa Zentroko ikertzaileari. Hala ere, ausartu da erantzuten, “izan ere, egia da garai batean lau espezie egon zirela bizitzen aldi berean: neandertalak, denisovarrak, Flores uharteko gizakiak eta gu. Eta gu baino ez gara geratzen”.\nHori horrela bada ere, haren ustez azalpena ez da batere sinplea: “H. sapiensak bakarrik irauten du, baina, hasieran behintzat, nahastuko zen besteekin; bi espezieekin gutxienez, neandertalekin eta denisovarrekin”. Horrez gain, iruditzen zaio H. sapiensak ere izango zituztela haien iraungitze-prozesuak, baina mugatuak: “Seguru asko, Europara etorri ziren lehen H. sapiensak desagertu egin ziren guztiz. Baina horri buruz oso gutxi dakigu”.\nAfrikatik Europara bidaiatu zuten lehen talde haiek galdu baziren ere, Afrikako populazioa etengabe hazi zela azaldu du Ríosek. “Eta aurrera egiteko topatu zuten aukera bat beste leku batzuk hartzea izan zen. Hala, uhinetan joan ziren ateratzen”. Ríosen iritziz, horrek zerikusi zuzena du gure espeziearen arrakastarekin.\nDioenez, neandertalek ez zuten jokabide hori: “Neandertalak Europan zeuden, eta geldialdi demografikoan zeuden. Krisi demografikoak ere izan zituzten; hori erakusten dute, adibidez, El Sidróneko fosilen azterketa genetikoek (Asturias). Garai hartan dibertsitate genetiko txikiagoa izango zuten, baina gai izan ziren berriro Europa osoa populatzeko. Hala ere, ez ziren Europatik atera. Horrek adierazten du haien populazioa egonkorragoa zela nolabait, ez zen hazten etengabe gure espezieak egiten duen moduan. Agian oreka hobea zuten beren ingurunearekin, edo oreka soziala ere, eta, adibidez, jaiotzak kontrolatzen zituzten... ”.\nDiego Garate Maidagan Tolosako Unibertsitateko ikertzailea eta Bilboko Arkeologia Museoko teknikaria. Arg. Diego Garate\nHain justu, gure espeziearen berezko ezaugarritzat jotzen du jokabide hori: etengabe haztea eta hedatzea. Ez daki, ordea, horren atzean dagoen arrazoia biologikoa ote den ala soziala. “Behar bada, bietatik dago, baina ez dakigu, oso datu gutxi baititugu duela 40.000-50.000 urte Afrikan gertatzen zenaz, adibidez, Egipton, Sudanen... Hori argitzen badugu, galdera askori erantzuteko aukera izango dugu. Izan ere, hortik atera da beti gizakia iparralderantz, eta baliteke hori izatea klima-aldaketari, baliabide-urritasunari edo hazkunde demografikoari topatu dion irtenbidea”.\nRiosek ohartarazi duenez, gaur egun ere gauza bera egiten jarraitzen dugu. “Ez ditugu populazioa mugatzeko neurriak hartzen, garrantzi handia ematen diogu zaintzari... Alde horretatik, oso espezie berezia gara”.\nIraganera itzuliz, iruditzen zaio hazkunde horrek berak ekarriko zuela sorkuntza-lanak, aurrerapen teknologikoak eta mekanismo sozialak agertzea. “Antza denez, sinbolismoa Europan bat-batean agertzen da, H. sapiensaren eskutik eta kalitate estilistiko oso handiarekin. Bat-bateko agerpen horrek, baina, ez dauka zentzurik. Seguruenik, lehendik ere bazuten gaitasuna, baina ez zuten izango beharrik. Eta noiz dute beharra? Leku batetik bestera joan behar dutenean, eta talde barruko kohesioari eutsi behar diotenean. Horretarako, mekanismo sozialak behar dira, eta mekanismo sozialetako bat sinboloak dira, jendea lotzen duten sinboloak. Horrenbestez, hazkundeak ekarritako sormenak, teknologiak eta mekanismo sozialek eman diote arrakasta gure espezieari, oraingoz”, dio Ríosek, indarra azken hitz horretan jarrita. Oraingoz.\nAtapuercako Hezurren Osinean topatutako garezur bat, 17.a, hain zuzen. Arg. © Javier Trueba/Madrid Scientific Films\nDiego Garate Maidagan Tolosako Unibertsitateko ikertzailea eta Bilboko Arkeologia Museoko teknikaria da, eta aurreko adituek aipatu ez duten beste espezie bat ekarri du gogora: Orein gorriaren kobazuloko gizakia. Azaldu duenez, neandertalaren, denisovarren, Floresko gizakiaren eta H. sapiensaren garaikide izan zen [fosilek 14.500-11.500 urte dituztela kalkulatu dute], baina badirudi haiekin nahastu gabe desagertu zela.\n“Ez dakigu asko haiei buruz; azken finean, Txinako bi kobazulotan [Longlin eta Maludong] topatutako fosil horiek baino ez dauzkagu. Hala ere, ematen du, H. floresiensisaren antzera, bakartutako talde bat izan zela, berezko eboluzioa izan zuena, eta bere kasa iraungi zena”. Hala ere, ez du baztertzen hurrengo urteetan haien gaineko eta oraindik ezagutzen ez diren beste batzuei buruzko datuak azalduko direnik. “Horiek izandakoan, hobeto ulertuko dugu garai hartako panorama”, dio Garatek.\nEdonola ere, “filmaren protagonista nagusiak” neandertalak eta H. sapiensak direla uste du Garatek. “Beste protagonistek aberastasuna ematen diote filmari, eta ikuspegi lineala puskatzen dute; baina filmaren korapiloa bi horien artean gertatzen da”. Filmaren bilakaera azaltzean, Ríosen bide beretik jo du (nabaritzen zaie ordu asko ematen dituztela elkarrekin lanean), eta gure espeziearen migratzeko joera azpimarratu ditu.\nHorrekin batera, konplexutasunaren ideia aipatu du: “Migratzen zuen lekuetara egokitzeko gaitasuna erakutsi du gure espezieak, eta horretarako giltzarri da gure konplexutasuna. Hor sartzen da kultura, taldeen arteko harremanak, paisaia kontrolatzeko eta menderatzeko ahalmena, jarrera berriak sortzeko bulkada... Berez, espekulazio hutsa da, baina egia da azken hogei urtetan asko aldatu dela ikuspegia, eta, hemendik hogei urte barru, beste galdera batzuk izango ditugu erantzuteko”.\nEspezie desberdinak ala berbera?\nGaur egun Homo generoaren espezie bakarra zergatik ote garen pentsatzen hasita, beste gogoeta bat ere bururatu zaio Joseba Ríos arkeologoari. Dioenez, agian espeziearen kontzeptua aztertu egin beharko litzateke: “Zalantzak sortu zaizkit, batez ere Peştera cu Oaseko fosilari buruz iaz argitaratu zen azterketa genetikoa ezagutu ondoren».\nRíosek aipatutako fosila 40.000 urteko Homo sapiens baten matrailezur bat da; Errumanian aurkitu zuten, Peştera cu Oase izeneko kobazuloan, eta hasieratik ikusi zuten ezaugarri neandertalak ere bazituela. Azterketa genetikoak argi erakutsi zuen arbaso neandertalak zituela. Eta ez hori bakarrik; Ríosen esanean, «garbi utzi zuen neandertalek eta gizaki modernoek ondorengo ugalkorrak izan zituztela, eta bien arteko hibridazioa ez zela mugatu garai eta leku jakin batera. Aitzitik, milaka urtetan gertatu zen, Ekialde Hurbilean zein Europan.»\nNeandertalen eta H. sapiensen arteko hibridazioa milaka urtetan gertatu zen, Ekialde Hurbilean eta Europan. Arg. Johannes Krause/Kaprinako Neandertalen Museoa\nRíosen iritziz, horrek kolokan jartzen du espeziearen kontzeptua. «Ondorengo ugalkorrak badituzte, espezie desberdinak dira? Biologia klasikoaren arabera, hori ezinezkoa da. Baina orain badakigu gertatu zela. Horrek esan nahi du distantzia genetikoa ez zela hain handia; eta nahiz eta hezurrak eta beste aztarna batzuk aintzat hartuta desberdintasun nabariak dituzten elkarren artean, genetikoki eta beste ezaugarri batzuen arabera ez zirela hain desberdinak. Adibidez, tarte handi batean, antzeko bizimoduak izan zituzten, batez ere hasieran, duela 100.000 urte inguruko garaian».\nDenisovarrekin ere zalantza bera du Ríosek. Haiei buruz, informazio genetikoaz gain, datu gutxi daudela gogorarazi du. «Denisovarrak gutxi ezagutzen baditugu ere, badakigu gaur egungo talde batzuen genoman haien geneen arrastoak daudela. Hortaz, zer ziren? Beste espezie bat ziren, edo H. sapiensak ziren, baina pixka bat bereziak, edo neandertalengandik gertuago zeuden?»\nHomo floresiensis gizakiaren kasuan, Ríosek ez du hainbesteko zalantzarik. Isolamenduak eragindako adar ebolutibo bat dela uste dut, bere bidea egin zuena, gizaki modernoarekin topo egin zuen arte. Neandertalekin eta denisovarrekin, ordea, iruditzen zaio ez dela burugabea pentsatzea H. sapiensa eta hirurak espezie berekoak zirela. «Ziur nago datozen urteetan joango garela galderak argitzen. Baina, oraingoz, ezin diogu erantzun».


Herriz Herri - Aiherra (NB) | 2019ko Maiatzaren 09a\nBaionan bizi zen herritarra dugu hau, Jules Apezteikoa, 84 urtetan zendu dena. Honen ehorzketak Baionan egin dira. Jules zenak gizon goxoaren oroitzapena uzten dauku. Ahal zuelarik herritar adiskideen ehorzketak ez zituen hutsegiten, bere herriari atxikia zelako marka. Doluminak bere emazteari, haurreri, Felixi Aiherrako arrebari eta ahaidegoari.


“Lege honekin, ez dago bermerik” - Red Navarra de Lucha contra la Pobreza y la Exclusión Social\nLangile klasearen bizitza, eta bereziki zaurgarritasun egoeran dauden pertsonena, krisi-kolpeka garestitzen eta prekarizatzen doa, 2008ko eta egungo pospandemiaren krisialdien ondoren. Bitartean, politika gero eta gehiago dago maila geopolitikoan elite ekonomikoek eragindako edozein gidoi-aldaketaren mende.\nEtxebizitza bezalako legedia, bizitzaren alderdi zehatz-zehatza antolatzen duena, ez da testuinguru horretatik kanpo geratzen ere. Merkatu libreak bere gain hartu du gure sabaiaren prezioa, eta bere jabetza gero eta gutxiago dagokigu haren azpian lo egiten dugunoi, eta gero eta gehiago eskubidea negozio bihurtu duten horiei. Hau ez da etxebizitza eskuratzeko trabetara mugatzen solik, baita elikagaiak, enplegua edo argia eta gasa bezalako oinarrizko horniduretara ere.\nIazko AROPE tasaren arabera, pobreziaren eta gizarte-bazterkeriaren indizeak neurtzen dituen azterlanaren arabera, Nafarroan inkestatutako pertsonen %11,4k ezin izan zion etxebizitzako gastuen eta hornidura-fakturen ordainketari bere garaian aurre egin, 2020ko datuen bikoitza. Soldatak jaisten diren bitartean, merkatu libreko alokairuen prezioa etengabe igotzen doa.\nEtxebizitzarako eskubide unibertsala degradatzea, eta, horren ondorioz, hilaren amaierara iritsi ezin izatea edo laguntzak jasotzeko oztopo burokratiko etengabeak aurkitzea normalizatu dugu; eta baita azpietxebizitza, pilaketa edo etxegabetzearen gisako kontzeptuetara ohitu ere bai. Gobernu zentralaren Etxebizitza Legea eta Nafarroako Gobernuaren Legea titularretan ekintza iraultzaile gisa saldu dizkigute titularretan, letra txikiak beste zerbait esaten badu ere, Legea hobetzeko hurrengo proposamena sinatu duten kolektiboen iritziz.\nLehenik eta behin, adierazi nahi dugu Nafarroako Gobernuak babes ofizialeko etxebizitza-parkeen jabetza publikoa mugarik gabe mantentzeko ustezko konpromisoa hartu arren, lege-proposamenak egitan jasotzen duena honako hau dela: 21 urteren ondoren etxebizitza mota hori merkatuan sartu daitekeela eta, hortaz, kalifikazio publikoa galdu.\nEpe faltsu eta mugagabe hori epe laburreko adabaki bat da, luzarora familia asko kalean utziko lituzkeena, azken urteotan Arrotxapean, Berriozarren, Sarrigurenen, Sanduzelaien edo Buztintxurin gertatu den bezala. Eraikuntza-enpresak familia horien kontura aberasten jarraituko dira, 21 urtez etxebizitzaren errenta kobratzeari eta etxebizitza horiek eraikitzeko laguntza publikoei esker. Esanguratsua da azken hiru hamarkadetan 29.000 etxebizitza babestu merkatu librera igaro direla.\nKezkatzen gaituen legearen bigarren puntua Alokairuen Jasangarritasun Indizea da, toki jakin bateko bizilagunek alokairua ordaintzeko erabiltzen duten errentaren ehunekoa kalkulatzen duena, alegia. Tresna hori merkatu libreko prezio neurrigabeak arautzeko eta jaisteko erabilgarria izan daiteke, baina urtero prezioen eta soldaten arabera eguneratu ezean, antzua izango da.\nHirugarrenik, neurri eta prestazio horietako asko ez dira egokitzen desabantaila handienak jasaten dituzten pertsonen benetako egoeretara, hala nola birgaikuntza egoeretara edo proposatutako zerga arintzeetara. Gainera, laguntza horien dirua errentari txikien, bankuen edo putre funtsen eskuetan amaitzen da.\nAzkenik, lege-aldaketa honek ez du erroldatzea inola ere errazten. Pertsona askok zerbitzu eta prestazio aunitz eskura izan gabe jarraituko dute, prestakuntza ofizialak edo etxebizitza laguntzak jasotzeko aukerarik gabe, esate baterako. Legeak aurrera egiten badu, administrazio-egoera irregularrean dauden pertsonek ezin izango dute etxebizitza babestuen errolda edo David-Emanzipa laguntzak eskuratu.\nLege hau nahikoa ez denez, etxebizitza duin bat bermatzeko gutxieneko batzuk exijitzen ditugu, hala nola babes ofizialeko etxebizitzen behin betiko kalifikazioa, etxebizitza publikoen parkea handitzea eta erroldatze bermatua.\nHorregatik guztiarengatik, antolatzeko beharra aldarrikatzen dugu, etxebizitzaren arazoaren aurrean erakundeen erantzuna nahikoa ez dela eta arazo estrukturalak dituela salatu dezagun.\nAtxikitako taldeak: hARITU Elkarlaguntza Sarea / Red de Apoyo Mutuo, Pah-hut Navarra Nafarroa, Martes al sol, PARIS 365, Jaki Toki, Txantreako Asanblada Okupa, Red de Lucha contra la Pobreza y la Exclusión Social Navarra y SOS Racismo Nafarroa.\n← Erroldarik gabe, eskubiderik ez\nLiburudenden elkarteak eta Pobreziaren aurkako… →


Euskara ere platerera - Irutxuloko Hitza : Irutxuloko Hitza\nZerbitzuak euskalduntzeko hizkuntza paisaia oinarrizko elementua da, eta funtsezkoa da horretan urratsak egitea. Jateko zerbitzua ematen duten Donostiako jatetxe eta tabernetako menuetan, esate baterako, maiz ez dugu euskararen arrastorik ikusten. Hona, Getaria kalean dagoen Chin Chin jatetxearen kasua. Hiriko tabernen zein jatetxeen hizkuntza ohiturak eta hizkuntza paisaiak hirian erabiltzen den hizkuntzaren ispilu nabarmena dira oro har. Beraz, hau ere, zaindu beharreko esparrua da.


Itunpeko eskola: hezkuntza-politikarako proposamenak (es)\nAdrián ZANCAJO SILLA. Manchesterreko Unibertsitatea\nEskola bereizkeriaren aurkako politikak arautu eta gobernatzea (es)\nEskola segregazioa. Zenbait gogoeta (eu)\nBalio publikoetan oinarritutako euskal hezkuntza (eu)\nGonzalo LARRUZEA. Didaktika eta Eskola Antolakuntzan doktorea\nBeharrizanak eta antolaera herrigileak (eu)\nHezkuntza komunitatea saretuz, erantzukizunean sakontzeko prozesua (eu)\nItziar OSTOLAZA. Errenteriako Udala\nZiurgabetasunaren aroan heztea (es)\nDaniel INNERARITY. Filosofian Katedraduna eta Ikerbasque Ikerlaria. EHU-UPV\nIrekiera\t Aurkezpena Adrián Zancajo\nDaniel Innerarity\t Mahai-ingurua Ondorioak


Kanpoko desfibriladoreen erabileran trebatzea | Onartutako formazioak\nOnartutako ikastaroak eta tailerrak\nDesinfibrilatzaile erdi automatikoko desfibriladoreak (DESA) eta oinarrizko bizimodua erabiltzeko ikastaroa, Tripulazioko Fundazioaren 100% bonusera arte. Autonomia erkidego guztietan onartutako prestakuntza eta desfibriladoreen erabilera ia guztietan.\nIkastaro hauen helburua da ezagutza eta trebetasunak lehen atxiloketa bihotz-laguntza bat emateko espezializatuak ekipo medikoa etorrera arte beharrezkoa emateko. Prestakuntza hau da AEDs nola erabili eta oinarrizko bizi-euskarri egin eraginkortasunez ikasteko.\nPrestakuntza iraunkorra - Lehen laguntzak\nLehen laguntzak ikastaroak helburua osasun langileak edo herritarrak trebatzeko lehen laguntzak eta instrukzioa lotutako oinarrizko teknikak edo ekintzak osasun larrialdietan handien aurka oinarrizko ideietan orrian.


Enpresa gida - Enpresak - Tolosaldea Garatzen\tEusEsp\nAgendaAlbisteak ZerbitzuakLehiberriDirulaguntzakEnpresa gidaIkusi eta ikasiLotura interesgarriak Enpresak > Enpresa gida Enpresa Gida\nOrrialde honetan Tolosaldeko enpresa guztiei buruzko informazioa duzu eskura. Enpresak irizpide ezberdinen arabera aurki ditzakezu, izenaren, jardueraren, epigrafearen, udalerriaren, helbidearen, sektorearen edota kokatuta dauden industrialdearen arabera. Halaber, eskualdeko industrialde guztien mapak ere badituzu, eta enpresa bakoitzaren GPS kordenadak ere bai.\nGainera gida birtualaren erabiltzaile izateaz gain, bertan parte hartzea ere nahiko genuke, enpresaren baten datuak okerrekoak badira edota aldatu badira, jakinaraz iezazkiguzu ondorengo helbidearen bitartez enpresa@tolosaldea.net. Honi esker gida birtuala ahalik eta eguneratuen izango dugu.\nEnpresen mapa birtualera joan >> Tweet


Felix Altzelai Iriarte\nEskualde ez-euskalduneko hainbat udalek eskualde mistora pasatzeko egin duten eskariaren harira\nGaizki deituriko “demokraziaren aroak” akats nabarmenak izan ditu bereziki Nafarroan hasiera-hasieratik. Horren adierazgarri, bi adibide besterik ez: Nafarroako autonomia estatutua izan daitekeen eta nafarrek bozkatzerik izan ez genuen “Amejoramendu” delakoaren legea eta “vascuence” delakoaren legeak inposatu zigun zonifikazioa. Lehenengo legeak hizkuntza ofizialaren maila aitortzen dio Euskarari, baina soilik Nafarroako eskualde euskaldunetan; bigarrena, berriz, eskualde horiek udalerri batzuetara mugatu eta zehaztu egin zituen.\nEuskararen Legeak berak dioen bezala, Euskara Nafarroako berezko hizkuntza da, eta “Botere publikoek beharrezko diren neurriak hartuko dituzte hizkuntza dela-eta herritarrak diskriminaturik izan ez daitezen”. “Aldaketaren Gobernuak” lege hori aldatzeko 2015ean onetsi zuen Legearen zioen azalpenean, “eskualde mistoan” eta “ez-euskaldunean”euskaraz ikasteko aukeraz ari dela, honela dio hitzez hitz: ez dago inolako arrazoirik herritarren eskubideak eremu batetik bestera alda daitezen, hizkuntza-ofizialtasunaren araubidea berbera baita bi eremu horietan”.\nHorrela zuzendu zen, besteak beste, neurri batean, Lege horrek urtetan ahalbidetu zuen eta UPNk sekula aipatzen ez duen beste bidegabekeria bat, hain zuzen ere, Nafarroako eskola publiko guztietan ingelesa ikastea derrigorrezkoa zen bitartean, euskarazko derrigorrezko irakaskuntza ezinezkoa baitzen eskualde “ez-euskalduneko” eskola publikoetan.\nEuskalgintzatik, behin eta berriz aldarrikatu dugu zonifikazio hori gainditu eta nafar guztioi hizkuntza-eskubide berberak aitortuko dizkigun legea, zeinaren bidez Euskara ofiziala izanen baita Nafarroako lurralde osoan. Aldarrikapen horri uko egin gabe, pozgarria da ikustea udal batzuek Legebiltzarraren aurretik doazela eta, de facto, zonifikazioa gainditzeko pausoak ematen ari direla, nafarron hizkuntza-eskubideak aitortzen ez duen eskualde “ez-euskalduna” utzi eta “mistora” pasatzeko.\nBada, bururatzen zait, mugimendu horrek “domino efektua” eragin beharko lukeela, eta eskualde mistoan dauden udalerriek eskualde euskaldunera pasatzeko erabakia hartu beharko luketela. Arrazoi objektiboak daude, gainera, pauso horiek emateko; izan ere, Iruñerrian dago euskaldun kopururik handiena eta euskarazko irakaskuntzaren bitartez euskaldunen kopurua handituz doa ikasturtez ikasturte. Legeak, beraz, instituzio publikoak euskaldun horien hizkuntza-eskubideak bermatzera behartu behar ditu, eta haien seme-alabendako euskarazko irakaskuntza aukeratzen duten milaka gurasoei horretarako aukera eman behar die. Azkenik, alderdi politikoak mugitzen ez badira, efektu horrek berak bultzatu beharko ditu behingoz zonifikazioaren okerra zuzentzera, eta euskara benetan nafar guztion hizkuntzatzat aitortzera.\nGure eskualdeari dagokionez, egun eskualde mistoan dauden Atetz eta Odietako udalerriek aukera ezin hobea dute erabakia hartu eta eskualde euskaldunean sartzeko; batetik, bailara hauetako haur eta gazte ia guztiek euskara eta euskaraz ikasten dutenez, euskaldunen kopurua ikasturtez ikasturte handituz doalako; eta, bestetik, udalek baliabide nahikoak baitituzte aldaketa handirik gabe Legeak eskualde euskalduneko herritarrei aitortzen dizkien eskubideak eta udalei agintzen dizkien betebeharrak betetzeko.


Hizkuntza eta Literatura :: ikasi :: Udako Euskal Unibertsitatea\nHizkuntza eta Literatura, Irakaskuntza Masterraren baitan, online eta euskaraz eskaintzen den hiru espezialitateetako bat da. Espezialitate guztietarako berbera den Modulu Orokorra bukatutakoan ematen da, eta bertan, giza eta gizarte zientzien irakaskuntza eta ikaskuntzaren garapen teoriko eta praktikoaren ezagutzan sakontzen da.\n40 Erdi presentziala Euskara, Ingelesa\nEusko Jaurlaritzako Hezkuntza Sailari dagokio irakaskuntzako postuetarako beharrezkoak diren titulazioak ezartzea (Eusko Jaurlaritzako Hezkuntza, Unibertsitate eta Ikerketa Sailaren 2012ko abuztuaren 27ko AGINDUA, 2012/09/11ko EHAAn argitaratua). Ondorioz, espezialitate bakoitzerako merituen balorazioan, Eusko Jaurlaritzak espezialitaterako zehaztutako tituludunek lehentasuna izango dute.Hizkuntza eta Literatura espezialitateari, ondoko tituluak dagozkio:\nItzulpengintza eta Interpretazioko Gradua/Lizentziatura\nBeste Gradu titulu baliokideak Batzorde Akademikoaren irizpidez.\n2.-Izen-ematea eta matrikula\n2.1.- Aurkeztu beharreko dokumentazioa:\n4.- Bekak eta laguntzak\nMatrikularen ordainketa 2 zatitan egingo da. Lehen zatiak matrikularen %60a estaliko du (2268€), eta uztailean egingo da. Bigarren zatiak matrikularen %40a estaliko du (1512€) eta urtarrilean egingo da.\nFinantzazioari begira ikasleek ikasketak burutzeko maileguak lortzeko lehentasunezko baldintzak izateko lanean ari gara. Laster izango ditugu honen gaineko berri gehiago.\nNerabeen Nortasunaren Garapen\n3 espezialitateetako modulu espezifikoak, guztira 24 ECTS.\nHizkuntzaren Didaktika: Ahozko eta Idatzizko Hizkuntzaren Irakaskuntza eta Ikaskuntza\nHizkuntzaren Didaktika: Oinarri Teorikoak eta Didaktikoak\nEuskara Hizkuntza Tipologiaren Eremuan\nEuskara Hizkuntza Tipologiaren Eremuan (ingelesez)\nHizkuntzaren Bariazioa eta Barietateak\nIkasleak 4 irakasgaietatik 3 hautatu beharko ditu MEII moduluko 9 ECTSak eskuratzeko.\nHezkuntza Ikerketarako Hastapenak. Hizkuntza eta Literatura\nBerrikuntza Hizkuntzan eta Literaturan\nBerrikuntza Ikasgelan: Hizkuntza eta Literatura\nMaster Amaierako Lanak 6 ECTSko iraupena izango du, 150 orduko dedikazioa ikaslearentzat.\nOraindik ez dago eskuragarri.\nPraktikak derrigorrezkoak dira (12 ECTS kreditu) eta helburua da ikaslea benetako egoera profesionalekin harremanetan jartzea. Practicumak Eusko Jaurlaritzaren Hezkuntza Sailak praktiketarako prestakuntza-zentro gisa aitortutako ikastetxeetan soilik egingo dira, 33/2018 Dekretuak zehazten duen gisan (Euskal Autonomia Erkidegoko unibertsitatez kanpoko ikastetxeetan irakasle izateko gaitzen duten unibertsitate-ikasketen practicumari buruzko dekretua, martxoaren 6koa).\nBeraz, Eusko Jaurlaritzaren Hezkuntza Sailak masterreko ikasle guztiei praktikak bermatzen dizkie, dekretu horrek jasotzen dituen baldintzen arabera.\nGainera, praktikak egiteko, masterreko ikasleek sexu-delituak ez izatearen ziurtagiria aurkeztu behar dute ezarritako modu eta egunetan.\nPracticumari buruzko argibide guztiak kontsultatu.\nEusko Jaurlaritzaren Hezkuntza Saileko 33/2018 Dekretuak dioen moduan: “Hurrengo ikasturterako prestakuntza-zentro bezala onartuak izan nahi duten ikastetxeek eskabidea aurkeztuko dute -gainerako agiriekin batera eta I. eranskinaren arabera- hezkuntza-alorrean eskumena duen sailaren lurralde-ordezkaritzetan, edo zuzenbidean onartutako beste edozein bide erabilita. Eskaera egiteko epea hurrengo ikasturtea hasi aurreko apirilaren lehenengo egun baliodunean hasi eta maiatzaren 31n edo hurrengo egun baliodunean amaituko da” (10. art.)


DBeuskaraz – 2 orrialdea – Euskara egunero bultzatzen\n-Euskaraz ematen den modulua izatea\n-Goi Mailako heziketa zikloa izatea\n-Euskaraz matrikulatutako ikasle kopurua\n-Euskarazko materialik ez izatea\n-Liburu osoa izatea\n-Irakasle artean adostua izatea\n-Ziklo baten baino gehiagotan erabiltzea\nEskaera inprimakia hemen bete behar da:\nEpemuga: urriak9 (aste bete luzatu da)\nEskaera egin aurretik www.jakinbai.eus atarian, Eima katalogoan edo beste euskarriren batean argitaratuta dagoen begiratu, antzeko ikasmaterialik badagoen\nHizkuntza Eskola Ofizialetan euskaran (eta beste hizkuntza batzuetan) ikasle ofizial bezala matrikulatzeko epea irekita dago irailaren 28 arte. Euskararen kasuan eta Gipuzkoan Donostia, Irun eta Eibarreko eskoletan egin daiteke. A1etik C1 mailararte egin daiteke\nTramiteak, aukerak, ordutegiak.. ezagutzeko hemen informazio gehiago\nIkastaroen deskribapena zehatza ikusteko klik egin hemen. (edo ikus atxikitako artxiboa)\n* Hezkuntza Saileko ikastetxe publikoak\nEgutegia eta informazio osagarria\nDeialdia (EHAA, 2020-08-31)\nIkastaroen zerrenda. 2020-2021\nIkastaroen katalogoa osorako sarbidea\nMatrikula-epea EPEA: 2020ko irailaren 1etik 15era arte\nBehin-behineko zerrendak: 2020ko irailaren 21ean\nErreklamazio epea: 2020ko irailaren 22tik urriaren 1era arte\nBehin betiko zerrendak: 2020ko urriaren 13an\nHerriko beste 21 eragilekin batera, Don Boscok Euskaraldia 2020 ekimenean hartuko du parte, horretarako gure ikastetxean 12 barne-arigune eta 2 kanpo-arigune osatuko direlarik. Ekimen hau Azaroaren 20tik Abenduaren 4ra egingo da. Hau dela eta herri mailan egin diren argazki eta bideo kolektiboan parte hartzeko aukera izan dugu azkeneko asteetan. Guztiok euskaraldiarekin!!\nBai udaran eta bai ikasturtearen zehar irakastorduz kanpo egiteko ikastaroen deialdia argitaratu da. Lehenengo kasuan ikastaroa eskatzeko epea ekainaren 19an amaituko da. Bigarren kasuan eskaerak egiteko epea Irailaren 1etik 15erarte izango da\nBestalde, Covid-19ak sortutako egoeraren ondorioz, IRALE 2020-2021 ikasturtean momentuz EZ da eskainiko irakastordu barneko ikastarorik. Beste berririk egonez gero, web-gunean argitaratuko da.\nHamar aste ondoren DBtarrok taldearen lehiaketa amaitu da. Epe honen barruan Don Boscoko 91 langile eta ikaslek parte hartu dute. Azkenik irabazlea AITOR UDABE Mekatronika alorreko irakaslea izan da. Jaso duen saria ELKARrek eskeinitako 100 eurotako bonoa izan da. Zorionak Aitor eta milesker lehiaketa honetan parte hartu duzuten guztioi!!!\nHasi baino lehen, eta honek zertarako balio duuu? (ikasleek galdetzen duten bezala). Modu sinple batean esanda, makinek euskaraz ikasten laguntzeko auzolan digitaleko proiektu bat da, gero Alexak, Sirik… euskara jatorrean hitz egin dezaten. Euskaldunok, herri txiki eta xume bat garenez, auzolanean egin behar dugu, berez oso garestia delako.\nEz da azalpen oso teknikoa, baina “milenialak” ez garenok ulertzeko balio dezake. Azalpen teknikoan web orrian dituzue\nErregistratzea ez da beharrezko, baina erregistratuz gero, informazio gehiago (modu anonimoan) eman dezakegu: adina, nongo euskara dugun..\nHitz egin, hau da, gure ahotsa grabatu. Horretarako 5 esaldi proposatzen dira, grabatu, behar izanez gero errepikatau eta bukatzerakoan bidali. Bidalketa bakoitzean 5 esaldi. Berotzen garela, nahi ditugun guztiak bidali.\nEntzun, hau da, beste batzuk grabatutakoa balioztatu\nBeste hizkuntza batzuetan ere egin daiteke\nGuztion artean, auzolanean, lor dezakegu!!!\nIkusiko zenutenez Egunean Behin jokoaren 3. denboraldia amaitu da, ez dakigularik noiz jarraituko duen. DBtarrok taldeari dagokionez gure lehiaketa ere eten egiten da, jokoa berriz ere martxan jartzen denean, guk ere jarraituko dugularik, jo ta ke. Gure lehiaketa Ekainaren 5ean amaitzen da. Espero dugu tarte horretan jokatzeko aste asko izatea. Oraingoz behin behineko sailkapena jakinarazten dizuegu. Eskerrik asko guztioi!\nOharra: lehiaketaren antolatzaileek jokoan parte hartzen dugu, baina ezin dugu saria irabazteko aukerarik izan.\nGuztiak batera eta eskura. Ondorengo PDFan dituzue estekak\nBIRUSAK EZ GAITU MUGITUKO


Grabazio etnolinguistikoak egiteko jarraibide orokorrak — Eibar.ORG | Eibarko peoria\nHemen zaude: Hasiera / Blogak / Eibartik / Grabazio etnolinguistikoak egiteko jarraibide orokorrak\nOrrialde honetan elkarrizketa dialektologiko edo etnografikoak egiteko jarraibide orokor batzuk jarri ditut. Eibarren eta inguruko herrietan euskalkia eta ahozko ondarea jasotzeko Badihardugu euskara elkarteak egiten diharduen lanean jasotako zenbait irizpide dira. Irizpide orokor-orokorrak dira, asko jakinak eta begi-bistakoak, baina lagungarri izan daitezkeelakoan, hementxe sarean.\nKontaktua egiteko orduan\nFamiliako baten laguntza izatea interesgarria izan daiteke, gehienbat oso hizlari nagusiekin.\nHasiera batean lanaren garrantzia txikitu; ez beldurtu elkarrizketatua, bestela ezetz esango du. Aipatu lan txiki bat egiten zaudela, eta norbaitek esan dizula bera informazio-iturri ona izango dela. Lehenengo momentutik ahalegindu hizlaria gai horretara bideratzen. Hasiera batean ez esan zenbat ordu grabatu behar dituzun, ez bideokamara erabiliko duzula, ez argitalpen bat egingo dela... Elkarrizketatua lasaitu ondoren emango dizkiozu azalpen gehiago, eta ondo hartuko ditu.\nOndo dokumentatu eta Galdetegi egokia idatzi.\nHiztunak hasieratik garbi izan behar du zein den elkarrizketaren helburua\nGaldeketa motak eta galdetegiak\nAhozko Ondarea jasotzeko: galdera gutxi, haria libre\nGai jakina aztertzeko: galdera zehatzagoak eta gehiago\nHizkera jasotzeko: elkarrizketa libreak ere interesgarriak izan daitezke, baina komeni da hasieratik helburuak argi lagatzea, hizlariaren jarduna murriztea, eta galdetegi zehatza atontzea. Hizlariak ere hobeak izan behar dira, hizkera aberatsarekin, eta buru argiarekin.\nArgi laga ez dela azterketa bat. Esaten duen guztia lagungarri izango zaigula, baina ez duena gogoratzen ez dela bere eta gure kalterako izango.\nLehenengo eta behin, zure burua aurkeztu, ahalik eta gehien. Horrek lasaitasuna eta konfidantza emango dio elkarrizketatuari.\nHasiera batean, elkarrizketaren helburua edozein dela ere, galdera orokor batzuk egin, hizlaria lasaitzeko, parean duen bideokamara ahazteko, zure konfidantza lortzeko… Galdera egokiak izan daitezke: non jaio zen, non bizi izan den, herria nola aldatu den, eta abar.\nEzagunak izan arren, komeni da hiztunak berak bere izen-abizenak eta jaioteguna esatea kamaran. Grabazioan geratuko da. Beharbada guretzat ezaguna izango da, baina urte batzuk barru grabazioa besteren batek hartzen badu, datu horiek asko eskertuko ditu.\nGrabazioan familiako batzuk egotearen ondorioak. Abantaila: hiztunari lasaitasuna ematea (ez beti), eta batez ere hiztunak gogoratzen ez dituen kontu batzuk gogoraraztea ("ama, kontatu ezazu zure familiako pasarte hori!"). Desabantaila: kontrakoa normalagoa izaten da. Alabak amaren jarduna moztea, elkarrizketa larregi sartzea, gaztelerarako joera handiagoa izatea...\nHiztunaren jarduna ahalik eta gutxien moztu. Elkarrizketan zehar galdera bat bururatzen bazaigu, orri batean idatzi, eta gero galdetu. Hiztunaren haria sekula ez moztu. Bi arrazoi nagusi: (1) sekula ez dakigu hizlariak noiz emango digun informazio interesgarri eta berria; (2) materialaren hedapenerako ere, hiztunaren hitzak behar ditugu, ahalik eta hitz-jario luzeena, eta ez guk etengabe mozten dugun jarduna.\nKontatu duen zerbait ea ezagutzen dugun galdetzen badigu, ezetz esan. Elkarrizketan zehar ere, zure "ezjakintasuna" adierazi: "A bai? Ez nekien? Benetan? Ez dut horrelakorik sekula entzun". Horrelako komentarioak oso komenigarriak dira. Bi arrazoi: (1) Hizlaria arro sentitu behar da; bere hitzak garrantzitsuak direla ohartu behar da. (2) Hedapenerako azalpen luzeagoak eta zehatzagoak lortuko ditugu (zerbait ezaguna zaigula esaten badiogu, ez du azalduko).\nGaldera zuzenak sahiestu. Hau da, ez egin bai/ez galderarik. Puntu honek garrantzi berezia dauka. Hizlariak erantzun luze bat ematea nahi dugu, eta ez "bai" edo "ez" bezalako erantzuna. Adibidez:\n* Gabon gauean bakailoa jaten zen, ezta? Galdera okerra.\n* Zer jaten zen Gabon gauean? Galdera zuzena.\nAhalegindu beti grabazioak bideokamararekin egiten. Gaur egun ez da zaila bat lortzea, eta etorkizunera begira irudia ahots soila baino askoz erabilgarriagoa izango zaigu. Edozein argitalpenerako, hedapenerako...\nAhotsa bakarrik grabatzekotan, minidisca erabili, eta ez walkman edo grabagailu analogiko bat.\nMikrofonoa beti erabili, eta mikrofono egokia erosi. Badaude 10 euroko mokrofonoak, baina gure lan guztia alperrik galtzeko arriskua daukagu. 10 ordu grabatu ondoren, grabatutako ez dela ondo ulertzen edo entzuten ikustea, frustrantea da egilearentzat.\nFokoa erabili. Ahal dela, eta naiz eta grabazio-lekuan argi nahikoa izan, fokoa erabili. Grabazioaren kalitatea izugarri hobetuko duzu.\nPlano fijoa laga. Hau da, bideokamara 2 metro ingurura jarri, eta ahalik eta gutxien ikutu. Horrela, hizlaria ahaztu egingo da kamara bertan duela. Zenbat eta gehiago ikutu bideokamara, gehiago aztoratuko da elkarrizketatua.\nEnkuadrea: plano zabal samarra hartu. Hizlaria piskat mugitu arren, ez da planotik irtengo. Burua goi-goian jarri, eta ahal dela eskuak ere hartu; gehienbat eskuekin ere azalpenak eman behar badizkigu (jolasak edo lanbideak jasotzeko asmoa badugu, esate baterako). Eskuek ere espresibitate handia dute. Hizlaria oso nagusia bada, edota gutxi mugitzen bada, beharbada hobe da aurpegia bakarrik hartzea. Irudiak askoz indar handiagoa izango du.\nGrabazioan zehar 3-4 aldiz aldatu dezakegu planoa. Ea dena ondo dagoen begiratu, eta hizlaria berriro enkuadratu.\nZintari zirutasuneko pestañatxoa kendu.\nGrabazioari buruzko datu guzti-guztiak lehenbailehen idatzi fitxa batean: hizlariaren datuak, jaioteguna, biografia, elkarrizketan landutako gai nagusiak, data, lekua, alderdi teknikoak, bestelako oharrak... Orain buruan dituzu, baina urtebete barru, ziurrenik, ez.\nZintari pegatina bat ipini. Gutxienez datu hauek: izen-abizenak, jaioteguna, grabazioaren data. Hortik gora, zenbat eta gehiago, hobe.


12.500 euroko bi txeke, radarreko isunetatik - Arrasate - Goiena.eus\n12.500 euroko bi txeke, radarreko isunetatik\nXabi Gorostidi 2018-12-12 17:25\nMaider Makatzaga –DYA–, Jon Cencillo –DYA–, Maria Ubarretxena –alkatea–, Amaia Aspiazu –Ongizate zinegotzia–, Alba Casares –Gurutze Gorria–, Miguel Angel Guridi –Gurutze Gorria–.\n2017ko abenduan hasi ziren martxan Arrasateko hiru radarrak. Ordutik hona 1.447 isun jarri dira, harrapaketek eta kexek behera egin dute orokorrean, eta batutako diru kopurutik 12.500 euroko txeke bana eman dizkiete DYA eta Gurutze Gorria elkarteei.\nUrtebete igaro da abiadura neurtzeko radarrak martxan jarri zirenetik, eta jasotako datuen berri eman zuten Maria Ubarretxena alkateak eta Amaia Aspiazu Ongizate zinegotziak, asteazkenean. Ez ziren bakarrik egon, ordea, alboan izan zituztelako DYA elkarteko Jon Cencillo eta Maider Makatzaga eta Gurutze Gorriko Miguel Angel Guridi eta Alba Casares..\nRadarrak martxan jartzerakoan argi esan zuten hauen helburua harrapaketak gutxitzea zela, eta ez, ordea, dirua batzea. Batutako dirua errepideko istripuak saihesteko lanean ari diren elkarteei emango zietela iragarri zuten, eta hala egin zuten asteazkenean, 12.500 euroko txeke bana eman baitzieten DYAri eta Gurutze Gorriari.\n1.447 isun urtebetean\nFuntzionamenduan hasi zirenetik 1.447 isun jarri dituzte, eta horietako 905 ordainduta daude. Abendutik azarora 122.300 euro batu dira, baina bertatik 97.300 gastuak ordaintzera bideratu dituzte: neurgailua jartzeko kabinak –18.130 euro–, zinemometroaren alokairua –73.607 euro– eta brigadako langileen gastak –5.000 euro inguru– eta argindarra –550 euro–. Batutako diruari gastuak kenduta 25.000 euroko mozkinak geratu dira Udalaren esku, eta horiek bi elkarteei bideratu dizkiete.\nIsunak eta kexak\nHiru radarren artean Araba Etorbidekoa izan da eraginkorrena harrapaketak gutxitzeko orduan. 2017an sei harrapaketa izan ziren, eta 2018an, aldiz, bi. Uribarri harrapaketa kopurua mantendu egin da –iaz bi, eta aurten bi–, eta Garibaien, aldiz igo egin da – iaz bat, aurten bi–. "Harrapaketei dagokienez, argi dago eraginkorrena Araba Etorbidekoa izan dela. Besteetan ez dugu harrapaketa kopurua gutxitzerik lortu, baina kexa kopurua asko jaitsi. Gurasoen partez jasotako kexak izan ziren radarrak jartzek arrazoietako bat, eta aurten, adibidez, ez dugu kexarik jaso" azaldu du Maria Ubarretxena alkateak.\nAraba Etorbidekoa, finko\nBehin datuak esku artean, eta datorren urtera begira jarrita, bi radar lekuz aldatzeko aukera Udaltzainekin batera aztertzen ari direla esan zuen Ubarretxenak. Araba Etorbidekoa ez dute aldatuko, eraginkorrena izan delako, eta ez dute baztertu ere hiru radarreko kopurua handitzea.\nDYA eta Gurutze Gorria\nBi elkarte hauetako ordezkariak erabat eskertuta agertu ziren Udalaren partez jasotako bultzada ekonomikoak asko lagunduko dielako.\nDYAko lagunek Arrasateko lehen hezkuntzako ikasleekin formazio saioak egiteko baliatuko dute dirua: "6, 7, eta 8 urteko haurrekin ikurrak eta seinaleak identifikatzen hasteko lanketak egingo ditugu. 8, 9 eta 10 urtekoekin bizikletan edo oinez mugitzeko arauak landuko ditugu, eta 10, 11 eta 12 urte artekoekin, drogen efektuekin gidatzearen arriskuei buruz jardungo dugu" adierazi du Maider Makatzagak.\nGurutze Gorrikoek momentu honetan dituzten hainbat behar finantzatzeko erabiliko dute. "Egoera kaxkarrean ditugun ibilgailuak konpontzeko, jostailu kanpainarako, edo muletak eta gurpildun aulkiak doan alokatzeko dugun ekimenerako erabiliko dugu dirua" azaldu du Guridik.


Ez da koronabirus kasu berririk atzeman Debabarrenean - etakitto.eus\nEz da koronabirus kasu berririk atzeman Debabarrenean\nOsasun Sailak argitaratutako azken txostenaren arabera, ez da kasu berririk atzeman Debabarrenean eta Gipuzkoan kasurik gabeko beste egun bat izan da.\nAraba eta Bizkaian ordea eman dira kasuak. Atzoko 26 kasu berri eman baziren, gaur 9 kasu berri izan dira, herena. Positiboetatik 2 Araban eta 7 Bizkaian eman dira. Arabako kasu berri biak Gasteizen atzeman dira eta Bizkaiko 7 kasuetatik, 4 Bilbon atzeman da. Beraz, inzidentzia txikiagoa bada ere, Bizkaiko eta Arabako hiriburuetako inzidentzia altua izaten jarraitzen du gainontzekoekin alderatuta.\nEibarrera etorrita nabarmentzekoa da maiatzaren 8tik ez dela kasu berririk atzeman gure herrian eta tendentziak horrela jarraituko balu elkarren segidako bigarren astea beteko genuke bi egun barru.\nOspitaleratuei dagokionean, atzoko kopuru berean topatzen dugu Debabarrenako ospitalen okupazioa, hau da 18 lagun daude ingresatuta, baina ospital bakoitzeko ospitaleratu kopuruetan aldaketak eman dira.\nEibarkoan 13 lagun daude (atzo 14 ziren) eta Mendarokoan 5 (atzo 4 ziren)\n« Eibarko Udalak aurtengo Sanjuanak bertan behera lagatzea erabaki du [BIDEOA] 5. errezeta osasungarria: Kakaoarekin eta hurrekin egindako krema »


Standard RO ura tratatzeko sistema (HMJRO-2000LPH) - China Xi'an Homey Teknologia\n2000LPH demineralized hutsa RO sistemaren laburra instrukzioa: 2000LPH Alderantzizko osmosia ura edateko arazte integratuta dago egiturazko diseinua. mangerak eta hari behar bezala zigilatu. Bere bolumen txiki erraza mugimendua, instalazio eta maintanence da. gailua materialak antikorrosio, plastikoak indartu, nikela-alumimum brontzea, ur korrosioa problem.The sisteman arazten ur TDS du 2000ppm pean eta permeated ura tratatzen ca ondoren erabiltzen da ebatzi behar dira ...\nMateriala: Carbon altzairu\nMota: RO modulu nagusia aurrez tratamendu gabe\nMintza kopurua: 8 4040 mintza pcs\n2000LPH demineralized hutsa RO-sistema\n2000LPH Alderantzizko osmosia ura edateko arazte integratuta dago egiturazko diseinua. mangerak eta hari behar bezala zigilatu. Bere bolumen txiki erraza mugimendua, instalazio eta maintanence da. gailua materialak antikorrosio, plastikoak indartu, nikela-alumimum brontzea, ur korrosioa problem.The sisteman arazten ur TDS du 2000ppm pean eta permeated ura tratatu ondoren zuzenean edan ahal erabiltzen da ebatzi behar dira.\n1, ur gordinak The iturriko ura, udal ur hornidura da (TDS: ≤2000ppm)\nPermeate irteera: aukerakoa eskakizuna arabera (25 º C)\nItsasoa ur-sarrera tenperatura: 4 ºC ~ 45 º C\n2, Permeate irteera kalitatea: TDS≤600-700 ppm, OME zuzendu edateko estandarra.\n3, Power hornidura: 220V / 380V, 50 / 60Hz\n* Eguneroko edateko komunitatea, eskola, hotel, lantegiak etab ura\n* Ur Desalination ekoizpen-teknikak erabili\n* Edarien erabilitako Ura, elikagaien industria eta abar\nAtal nagusiak zehaztapenak .:\nQuartz harea iragazkia 450 * 1650 HTCOMA FRP\nF56D kontrol balbula RUNXIN\nAktibatzen karbono iragazkia 450 * 1650 HTCOMA FRP\nleungarria 450 * 1650 HTCOMA FRP\nF64D kontrol balbula RUNXIN\nsedimentu iragazkia G1 "* 20" Hengxin ABS\npresio handiko ponpa CDL4-190 CNP 3.6m3 / h, 160m\nRO mintza BW30-400 DOW TFC\nelektrikoaren kontrol-sistema RO-2008 SORTU\nInstrument ORGANIKOA GLASS YUYAO\nhodiak SS / UPVC\n1. gordina Ur silize harea iragazkia / karbono aktibo iragazkia presioa ematen pump-\n2. Silizea Sand filter- uhertasuna kentzeko, esekita axola, materia organikoa, Koloide eta abar\n3. Karbono aktiboa iragazkia-Kendu kolorea , free kloruroa, materia organikoa, materia kaltegarriak eta abar\n4, Softener-murrizteko ur gogortasuna\n4. Mikra iragazkia-ekiditeko edozein partikulak handien metaketa, bakterioa, eta birusak gehienak RO mintza sartu, zehaztasuna 5um da edozein partikulak handiak atzera eusten esaterako burdin handiak, hautsa, esekita axola, zikinkeria gisa.\n5. Goi presio pump- RO mintza (gutxienez 2,0 Mpa) presio altua eskaintzea.\n6. RO sistema-RO-sistema hutsa araztegia zati nagusia da. The RO mintza en desalt tasa% bezain handia 99 bezala iritsi daiteke, ioiak, bakterioak, partikula% 99 eta organikoa% 98 baino gehiago kentzeko gai da.\nLan prozesu eta probak:\nAurreko: Standard RO ura tratatzeko sistema (HMJRO-1000LPH)\nHurrengoa: Standard RO ura tratatzeko sistema (HMJRO-5000LPH)\nedateko ura tratatzeko sistema\nDYEING Ur araztegia\nMineral Water tratamendua\neramangarria Uraren tratamendua System\nPure Ura tratamendua Systems\nAlderantzizko osmosia Ekipamendua\nAlderantzizko osmosia mintza\nAlderantzizko osmosia Ura Machine\nRo Edateko Ura tratamendua\nRo System Ura arazteko Plant\nRo Ura Landare\nRo Ura arazte mintza\nRo Ura System\nRo Ura tratamendua\nRo Ura tratamendua System\nUra Destilazio Landare\nUra araztea Ekipamendua\nura arazten System\nUra Ro iragazkia System\nUraren tratamendua Enpresak\nUr araztegia Ro System\nUraren tratamendua System\nUra tratamendua Systems


GOAZEN ELKARREKIN JOLASTERA erakusketa - Beasaingo Udala\nGOAZEN ELKARREKIN JOLASTERA erakusketa\nNoiztik Larunbata, 26. Iraila 2020 - 18:00\nJaiotzen garenetik, haur, gazte, nahiz helduok gustokoa dugu jolastea. Jolas hauetako asko eta asko belaunaldiz belaunaldi, aiton amonengatik gaur egungo haurrengana iritsi dira. Jolas hauek denak, hezkuntzaren euskarri sendoak izan dira gainera. Erakusketa honen bidez, jolasei loturiko abesti, jolas arau…. ezagutu eta ikastea dugu helburu. Garaiko umeen jokoen eta egungo umeen arteko elkarrizketa sortu nahi dugu elkarrekin ikasten jarrai dezaten.\nIrailaren 26tik 18ra bitartean izango dugu erakusketa hau Igartzako errotan\nKokapena: igartzako Monumentu Multzoa - errotan


Posta ere hetsi nahi dute ?\nAgorrilaren 20ko kontseiluan jakin genuen auzapezak postako proiektuen zuzendaria eta Kanboko bulegoko arduraduna errezibitu zituela.\nGoizetan bakarrik idekitzeaz eta gutunen altxatzea eguerdiz egitera bortxatzeaz gain, posta taldeak Itsasuko bulegoaren ordutegia aldatu nahi du. Horrela, astean hiru egunez bakarrik idek liteke : astearte, ostegun eta ostiraletan. Gainerakoetan hetsiak atxemanen ditugu guhaurek pagatua dugun etxe honetako ateak ! Eta bereziki larunbatetan, gutarik anitzek zerbitzu hau baliatzen ahal dugun egun bakarrean… pagatuz bistan dena.\nBerriz ere bere izaera publikoa eta misioaz bost axola zaion talde baten aintzinean gira, eta “gainekoek” finkatzen dizkioten errentagarritasun helburuen arabera bainan gure herriko biztanleei buruz dituen betebeharrak bete gabe jokatzen duena.\nBainan gure memorioa ez da motza eta zonbait ohar « historiko » orroitarazi behar ditugu.\n1994an eraiki zuen herriak posta 1.200.000 libera pagatuz, eta Pierre IHAROUR orduko auzapezak hau erran zuen « harri batez bi xori hil ditugu posta berri hau eraikiz… eta segur gira 234m2-ko bulego honetan lan egin eta lehen estaian biziko den postako langileak lehengoak baino askoz lan gehiago eginen duela… Itsasuko biztanle eta Errobi lan eremuko lantegiekin (Intermarché, Alki…) »\nEta inaugurazio egunean – MAM ministroa, D.Borotra, D.Poulou, L.Genin, M.Brisson , eta bixtan dena Baionako gendarmeriako konpainiako buruak huts egin ez zutena, Itsasuko apezaren benedikazioaren ondotik (egun hortan falta ziren bakarrak, Jerusalemeko Mufti haundia eta Frantziako Rabin haundia, Dalai-lama ezin etorria bait zen) – entzun ginuen Hely jauna Midi Atlantiques-eko postako ordezkaria erraiten postak lurralde antolaketaren partaide izan behar zuela nahitanahiez eta urratsez urrats herriko garapenean parte hartzen zuela, bere herriko bezeroen beharrei erantzuteari utzi gabe.\nEta bai, irri egiten dautzuete, irri egiten daukute, irri egiten diete bai herritarrei eta bai herriko lantegiei… Ez dute heiek fitxik jokatu, herriak eraiki zuenez herritarrek zuten ordaindu … nolako umorea Posta honena, erneagoa telefono abonamenduak edo axurantzak saltzeko – bere telefono adarrarekin jostatu ondoan – jendeari beharrezko zerbitzuak emateko baino.\nEgun guziz idekitzen zuen postatik zerbitzua goizez bakarrik emaiten duenera pasatu gara eta orain astean hiru egunez bazik ez lukete ireki nahi !!! Eta fitexko aldebat hetsi nahiko dute. Hori da proposatzen diguten etorkizuna. Kanbora joan gaitezen denetarik entseatzen dute eta gero erranen digute Itsasuko postak ez duela fitxiketako balio.\nUtziko dieguia nahi dutena egiten ?


Bizkaia munduari lotuta. Nazioarte mailako foro nabarmenetan kokatzea. Bizkaia Goazen 2030 - Bizkaia.eus\nHondakinen tratamenduei eta ingurumen-praktika onei buruzko esperientziak trukatzea\n2015eko azaroan, Saileko ordezkari batzuk Alemaniara joan ziren, konposta egiteko instalazioen funtzionamendua eta ezaugarriak ezagutzeko.\n2016. urtean, «Hiri eta Herri Jasangarrien Europako VIII. Konferentzia. Ekintza Eraldatzailea: Europarentzako potentziala» ekimenean hartu genuen parte. Bilboko Euskalduna Jauregian egin zen apirilaren 27tik 29ra. Europako eta Estatuko erakunde batzuetako iraunkortasun arloko adituek Zabalgarbiko lantegia bisitatu zuten, Artigas-Arraizeko Ekoparkean, eta aukera izan zuten Bizkaiko Foru Aldundiak hondakin-kudeaketan erabiltzen duen sistema ezagutzeko.\nJardunaldia amaitzeko, Mungian dagoen Koopera Reusing Center bisitatu zuten; han, etxeko hondakin txikiak berrerabiltzen dira (arropa, oinetakoak, osagaiak, liburuak, jostailuak, bazar-gaiak, aparatu elektriko eta elektroniko txikiak...), eta enplegua ematen zaie pertsona batzuei, inklusio sozialaren ikuspegiarekin betiere.\nNazioartean Ekonomia Itunaren ezagutza sustatzea\nNevadako Goi-mailako Hezkuntza Sistemaren Zuzendaritza Kontseiluak (SNES), Renoko Nevadako Unibertsitatearen ordezkari gisa (UNR), eta Bizkaiko Foru Aldundiak Ekonomia Itunaren ezagutza nazioartean sustatzeko lankidetza-hitzarmena izenpetu zuten, eta, aurreikuspenen arabera, 2017 eta 2019 artean garatuko da.\nSinatutako lankidetza-hitzarmena dela eta, 2017. urtean karrerako funtzionario bat UNRren Centre for Basque Studies (CBS) zentrora joan zen, eta han izan zen 80 egunez, udaberrian. Pertsona horrek Itunaren berri eman zuen nazioartean, arloari buruzko hitzaldiak emanez eta gai buruzko ekarpen zientifiko bat eginez. Horrez gainera, 2017. urtearen amaieran, 2018. urtean UNRra joango zen funtzionario bat hautatzeko deialdia eta prozesua jarri zen martxan.\n2018an ere bidali dira UNRren CBS zentroak 2019ko otsailean Ekonomia Itunari buruz kaleratuko duen argitalpenerako hitzaldien behin betiko probak. Halaber, antolatu dira 2019ko apirilaren 3an eta 4an Renon liburua aurkezteko egingo diren mintegi-jardunaldiak. Jardunaldi horietan, zazpi hizlari izango dira, eta bi pertsona arduratuko dira haiei hasiera eta amaiera emateaz. Gai honen inguruan egin diren ikerketen emaitzak ezagutaraziko dira jardunaldi horietan. Horrela, amaitutzat emango da indarreko hitzarmena gauzatzeko prozesua.\nSmithsonian Folklife jaialdian parte-hartzea\nBizkaiko Lurralde Historikoak Smithsonian Folklife jaialdian izandako parte-hartzean, 2016an egin zenean, euskal kulturaren inguruko jarduera-programa oso bat egin zen.\nXedea bete zen, hain zuzen, iparramerikarrei euskal kulturaren aberastasunaren berri ematea, hainbat elementu erabilita: dantza, musika, artisautza, gastronomia, hizkuntza, herri kirolak, lanbide tradizionalak, arte-adierazpenak... Eta bereziki nabarmendu zen euskal gizartearen izpiritu berritzailea.\nOso garrantzitsua izan zen programak izan zuen eragina; izan ere, lehen mailako ekitaldi kulturala den Smithsonian Folklife Festival jaialdiaren barruan egin zen, ospe handiko kultura-erakundea den Smithsonian institutuak antolatua. Ahalmen sinboliko handiko leku batean egin zen, Estatu Batuetako hiriburuan, uztailaren 4aren inguruan. Beraz, bisitari ugari izan zituen ekimenak.\nNPLD (Network to Promote Linguistic Diversity) sarean sartzea\nNPLD (Network to Promote Linguistic Diversity) sare paneuropar bat da, Europako Batzordearen laguntzarekin sortutakoa 2016. urtean, eta estatu eta eskualdeetako hainbat gobernu ditu buru. Sarean sartuta daude hizkuntza konstituzionalen, eskualdeetakoen eta estatu txikietako hizkuntzen arloko hizkuntza-politika eta -plangintzaren eremuan lan egiten duten unibertsitateak, elkarteak eta GKEak. Hizkuntza-aniztasunerako Europako Sareak (NPLD) egindako ibilbide-orriaren helburua da hizkuntza-aniztasuna sustatzea eta Europarako hizkuntza-politika propio bat osatzea, Europa Estrategiaren barruan.\nAldundiak sare horretan parte hartu ohi du, eta, sortu zenetik, 20 bileratan izan da. Edonola ere, gertaera garrantzitsu hauek nabarmendu behar dira 2017an eta 2018an:\n“Hizkuntza gutxiagotuentzako erronkak egungo gizarte konplexuetan” (2017ko azaroa).\nEuskara eta Kulturako foru diputatua Bruselan, High Level Conference biltzarrean (2017ko azaroa).\n“Lorpenak eta onurak, etorkizuneko aukerak: kultura sortzailea eta ekonomia zirkularra, hizkuntzaren erabilera eta hizkuntza-aniztasuna" mintegia. Leeuwardenen (Holanda), 2018ko urrian; Steering Committee batzordearen saio bat ere izan zen.\nNPLDren 2018ko azken bilera, Bartzelonan, Steering Committee batzordearen saio batekin.\nGizarte programei eta adinekoentzako programei buruzko esperientziak trukatzea Europako iparraldeko herrialdeekin\nAliantzen sarea eraikitzeari esker, Bizkaiko lurraldea Europako iparraldeko herrialdeetan erreferentzia diren eragileekin konektatu nahi da, esperientziak eta ezagutzak trukatzeko, lankidetza-sare egonkorrak sortze aldera. Hala, harreman puntualak lankidetza-sare egonkor bihurtzeko lanean ari gara, lankidetza eta garapen bateratuko modu berriak eragingo dituzten akordioak sinatuz.\nAldundia Europako Batzordearentzat “Silver Economy” sari europarra garatu duen aliantzaren parte da, Finlandiako eskualde batekin batera. Sari hori 2018ko maiatzean eman zen. Bizkaiak modu aktiboan lagunduko du sariaren hurrengo edizioetan.\n2018an, Europako zenbait eskualderekin zahartze aktiboaren inguruko esperientziak trukatzeko proiektu bat landu da, eta INTERREG deialdian aurkeztu da (2018/07/11ko Gobernu Kontseilua); besteak beste, Aarhuseko (Danimarka) eta Hanburgoko (Alemania) udalerriekin jardun da proiektu horretan.\nIrailaren 22tik 28ra Bizkaia Silver Week izan da. 1.000 pertsona, enpresa eta erakunde izan dira bertan, mundu osotik etorritakoak zahartzeari eta zilarrezko ekonomiari buruz hitz egiteko.\n2018an AAL Forum Bizkaian egin denez, Aarhusekin (Danimarka) elkarlanean ari gara 2019ko edizioa han antolatzeko.


BETI MUGAN - EUSKALTALDEAK\nHasiera » Portfolio » BETI MUGAN\nBeti Mugan, Hondarribian (Gipuzkoa) jaiotako rock taldea zen. 80ko hamarkada amaieran sortutako taldeak, Sonic Youth, Hüsker Dü edo Neil Young-engan eduki zuen inspirazioa kantuak osatzeko.\nBeraien lehen diska 1992-an argitaratu zuten Mugan izenpean. 1998-an, Esan Ozenki zigiluak Batzen diska errekopilatorioa kaleratu zuen. Baina ordurako iada Beti Muganek eszenatokiak utzita zituen.\nHiru gitarra, lau ahots… Euskal Herrian ezohiko rock formazioa zuen Beti Mugan-ek. Horrek aukera ematen zion baliabide ugarirekin jokatzeko ahotsen erabileran, gitarren soinuan, kantuen estiloan… Hala bada, taldeak ez zuen ildo bakar bat jarraitu bere ibilbide laburrean, power-pop, folk, hardcore eta rock&roll kantu zuzenak eta melodia itsaskorrak aurkitu baitaitezke haren diskoetan, hala soinu akustikoan nola distortsio elektrikoan bilduta. Beti Mugan-en beste ezaugarrietako bat Martxel Mariskalek idatzitako hitzen kalitatea zen; halaber, euskara eta ingelesaren erabilerak eta AEBetako rock banda alternatibo garaikideen eraginak (Sonic Youth, Pixies, Hüsker Dü…) Ama Say taldearekin lotzen zuten.\nUrtea amaitu aurretik Hamlet singlea (Basati Diskak, 1992) kaleratu zuten, Mugak gugan daude kantu gogoangarriarekin, lehen disko luzearen aurrerapen gisa. Oreka desorekan diskoan (Basati Diskak, 1993) bildu zituzten taldearen dohain guztiak, “Galtzaileak”, “Zure kontra” eta “Filosofia aldaketak” kantu bikainak tarteko. Disko hark aukera eman zion Bad Religion hardcore melodikoko talde ezagunarekin jotzeko Donostiako Anoeta kiroldegian, 1993ko uztailaren 10ean. Komunikabideek kritika onak egin zizkieten hala taldeari nola diskoari, eta lan bakoitzarekin Beti Mugan-en zale kopurua handitu egin zen, baina, hala ere, ez zuen sekula askorik saldu.\nLan eta ikasketa kontuak zirela eta, taldea banandu egin zen 1994an. Horren aurretik, lau kantu grabatu zituen Hondarribiko beste hiru talderekin (Dut, Illusions eta Orgasmic Toothpics) osaturiko Underribi diskorako (Basati, 1994), tartean Kaliforniako Jane’s Addiction taldearen “Jane says” kantuaren bertsioa. Zuzenean, aipaturiko bertsioaz gain, Neil Youngen “Keep on rockin'” ere jo ohi zuen Beti Mugan-ek.\nNagore – Ahotsa\nJavi – Ahotsa eta gitarra\nKoldo – ahotsa eta gitarra\nXabi – gitarra\nMartxel – bajua\nOREKA DESOREKAN (994)\nbeti mugan rock\nGovernors taldea Arrasaten sortutako rock taldea da. Rock & rolla, muinean, musikaren aukera estetiko hutsetik…\nArratiako (Bizkaia) bost gaztek osatutako talde bat da. Musika kontuetan 70.hamarkadako rock&rollaren urrezko sasoi hartara…


Arrasate Rugby Taldea | Arrasate Errugbi Taldearen online denda erabilgarri dago jada\nArrasate R.T. (2020/04/06).\nArrasate Errugbi Taldeak zerbitzu berria jarri du erabilgarri zaleen eskuetara, bere produktuak erosteko baliagarria den online dena, hain justu ere. Zerbitzu hau ez da berria klub zuri-morean, orain direla hilabete batzuk ikusgai jarri baitzen www.arrasaterugby.eus webgunean. Zenbait froga eta hobekuntzen ostean, ordea, erabat erabilgarri jarri du zerbitzu hau Arrasate Errugbi Taldeak, produktu berriekin, gainera.\nEsan bezala, ART-ren produktuak etxetik mugitu barik erosteko aukera ematen du zerbitzu honek. Horretarako, esan bezala, klubaren webgunera jo beharra dago -aurretik aipatutako helbidean-, eta bertan “denda” atalean sakatu. Atal horretan une bakoitzean salgai dauden produktuen argazkiekin egingo du topo erabiltzaileak, non bakoitzaren prezioa eta xehetasunak agertzen diren. Eskaria egiteko ondoan agertzen den lotura sakatu beharra dago, erabiltzailea galdetegi batera bideratuko duena.\nGaldetegi hori beteta eta bidalita, Arrasate Errugbi Taldeak eskaria jasoko du, erabiltzaileak horren konfirmazioa baieztatzen duen posta elektronikoa jasoko duela. Eskaria gertu egotean, klub zuri-moreko arduradunak jarriko dira harremanetan erabiltzailearekin ordainketa egin eta eskatutako produktua edo produktuak entregatzeko. Zentzu honetan, aipatu beharra dago derrigorrezkoa dela eskatu nahi den produktu bakoitzagatik galdetegi bana betetzea. Era berean, edozein arazo edo zalantza argitzeko, Arrasate Errugbi Taldeak helbide elektronikoa jartzen du erabiltzaileen eskuetara: info@arrasaterugby.eu.


Ingeniari aparta, marrazkilari fina eta, betirako, marinela : Bidasoko Hitza\nIngeniari aparta, marrazkilari fina eta, betirako, marinela\nMariñel legazketaria hor dirauen bitartean Enrike Lekuona betirako presente izango da herritarren oroimenean.\nHondarribiko legazketariak arrantzan akuarela ikusi nuenean sekulako zirrara eragin zidan. Gaitasun hori daukate Enrike Lekuonaren margoek, eta Hondarribia-Katsikasen zozketarako dohaintzan eman zuenak izugarrizko indarra zuen. Bihotzetik bihotzera iristen maisua zen, errealitatea dena baino are ederragoa margotzeko trebea. Afizioz zen margolari, ofizioz itsas ingeniaria, eta ez edonolakoa. 43 urtez aritu zen itsas-ontziak diseinatzen, eta barkuen eraikuntzan garrantzia handiko hainbat aurrerakuntza zor zaizkio. Hamar urterekin esan omen zion aitari ‘handitan barkuak eraiki nahi ditut’, eta agindutakoa bete ez ezik, oso urruti iritsi zen zeregin horretan. Saiatzen zen guztian arima jartzen zuen, lanean, eta lanetik kanpora, udalean —zinegotzia izan zen 1979tik 1987ra—, euskalgintzan, Olagarro abesbatzan, Hondaen, Aranzadin, Albaolan, Arkeolanen, Sustraia elkartean… eta Mariñel ontzian. Itsasoarekin maiteminduta zegoen, itsasoarekin, eta gizakiak itsasoarekin duen harremanarekin. Ez zuen arrantza-ontzirik gabeko Hondarribiarik imajinatzen eta, Sustraiako gainontzeko kideen laguntzarekin, ez zuen etsi galbidean zen egurrezko azken arrantza-ontzia bere lekura itzuli arte. Asteazkenean hil zen, bi aste lehenago Mariñel barkuan lanean ari zela istripua edukita. Bost urtez arrantza-ontzia zaharberritzen aritu dira Sustraiakoak, eta bisitarientzako prestatzen ari zirela kolpe latza hartu zuten. Kai zaharrean behinbetirakotu dute egurrezko legazketaria, eta Mariñel ontziak hor dirauen bitartean Enrike Lekuona betirako presente izango da herritarren oroimenean.


Santurtziko interes turistikodun ekintzen informazioa zure emailean jaso nahi duzu?\nJaialdiak, azoka gastronomiko edota kulturalak, kirol eta gastronomia lehiaketak, Nordic Walking, experientzia eta bisita turistikoak, e.a-ei buruzko informazioa jaso nahi baldin baduzu, klik batera zaude!\nDatu Babesen Europar Erreglamendura RGPD (UE) 2016/679 a dela eta gure berriak jaso nahi badituzu, harpidetu behar zara.\nEz badugu zure harpidetza jasotzen, gure datu basetik automatikoki ezabatua izango zara.\nGure berriak zure interesekoak izatea eta harpidetu zaitezela espero dugu.\nEremu osoak derrigorrezkoak dira\nSartu zure abizenak\nSartu zure E-mail\nSartu zure herrialdea\nKondizioak eta baldintzak onartu behar dituzu zure mezua bidali aurretik\nIrudiaren zenbakiak berridatzi\nTerminoak eta baldintzak\nwww.turismo.santurtzi.net ek ematen dizkiguzun datuak,Santurtziko Turismo Bulegoak (Datu babeseko delegatuaren kontaktua: avpd@avpd.eus) cweb honen arduradun denak tratatuko dituela jakinarazten dizu, eduki berri eta sustapenak bialtzeko helburuagaz. Erabiltzailearen baimenaren bitartez egiten da legitimazioa eta datu hauek Mailchimp bitartez gestionatzen dira. Bere pribatutasun politika hemen ikus dezakezu;\nDatuetara iritsi, zuzendu eta ezabatzea, bai eta bestelako eskubideak ere, helbide elektroniko honen bitartez egin dezakezu avpd@avpd.eus. Hirugarrenei ez zaie daturik lagako, legeak behartuta izan ezik. Informazio gehigarrian azaldu bezala Datu babesari buruzko informazioan.


UDALAREN OHARRA — Mutrikuko Udala\nUDALAREN OHARRA Udalak herritar guztiei eskatzen die egun hauetan petardorik eta itxaplerorik ez botatzeko. https://www.mutriku.eus/eu/albisteak/udalaren-oharra-1 https://www.mutriku.eus/eu/albisteak/udalaren-oharra-1/@@download/image/danger.png\nUdalak herritar guztiei eskatzen die egun hauetan petardorik eta itxaplerorik ez botatzeko.\nMUTRIKUKO UDALAK EGUN HAUETAN PETARDO ETA ITXAPLERORIK EZ BOTATZEKO ESKATZEN DIE HERRITARREI\nOhar honen bidez, Mutrikuko Udalak arduraz jokatzeko eskatzen die herritarrei eta egun hauetan petardo eta itxaplerorik ez botatzeko eskatu.\nGuztiok jakitun gara aspaldian ez duela euririk egin eta gure herriko berdeguneak lehor-lehor eginda daudela. Horrez gain, egun hauetan haize haundia dabil eta kantauri kostaldean hainbat sute piztu dira azken asteetan.\nAurreko urtean ere, Gabon zahar egunean, Mutrikun ezbeharra gertatu zen, hoteleko etxebitzen aurrean petardo batek auto baten azpian leher egin zuenean. Gertaera hartan hainbat auto erre ziren eta etxebizitzen aurrealdea ere kaltetu zen.\nArrazoi hauek guztiak kontuan izanda, Mutrikuko Udalak arretaz jokatzeko eskatzen die herritarrei, eta egun hauetan itxaplero edo petardorik ez botatzeko eskatu die.


Larunbate goizean, urtarrilaren 10ean, Ezpeletako merkatu estalian, 80 pertsonatik goitik parte hartu dute Batera Plataformaren Biltzar Nagusian. Bertan, berretsia izan da Lurralde kolektibitatearen soluzio instituzionala sinpleena eta ...\nManu Robles-Arangiz Fundazioak 10 urte Iparraldean: argazkiak\nAzaroaren lehenean Baionan ospatu genituen Fundazioak Iparraldean egin dituen 10 urteak. Zintzurra eta gogoa ederki elikatuta, giro ezin hobea izan genuen txiki gelditu zitzaigun egoitzan. Hemen dituzue egunean zehar Xomorritok atera zituen ...\nManu Robles-Arangiz Fundazioa: 10 urte Iparralden\nAurten, Manu Robles-Arangiz Institutuak Iparralden 10 urte betetzen dituela eta, Hitzaldi-Eztabaida interesgarria antolatu dugu datorren azaroaren 1an, Baionan. Hona hemen xehetasunak.\n1963ko apirilaren 15ean, 30 bat pertsonek Iparraldeko lehen aberri eguna ospatu zuten Itsasun, Lapurdi. Han irakurri zen Itsasuko Gutuna, Enbata (hasiera hartan Embata) mugimenduaren sorrera adierazpentzat jotzen dena. Mugimendu horren ideiak astero ...\nEuskoaren eguna Hego Euskal Herriko pertsona eta taldeentzat Baionan\nEuskoari buruzko informazio eskatzen diguten eskaerek gainditu gaituzte. Eskaera uhin horri erantzun minimo bat eman nahian halere, guziak elkartzea eta egun berezi bat antolatzea erabaki dugu, Baionan, Apirilaren 20an euskaraz. Galderak egin ...\nManu Robles-Arangiz Fundazioa, ELAren aurpegia Ipar Euskal Herrian


Plaza publikoak dauden gela gehiago ez hitzartzea defendatu du Iñigo Martinezek - Ezker Anitza IU\n• Ezkerreko alderdiak adierazi du Euskadiko eskola-segregazioko tasa Estatuko bigarren altuena dela.\n• Iñigo Martinez Zaton: “Herri honetako herri eta auzoetan hezkuntza inklusiboa eta ekitatiboa garatzea baino ez lukete izan behar gobernuaren helburuek. Ikusiko dugu honekin gertatzen dela “.\nElkarrekin Podemos Euskadi, Ezker Anitza-IU eta Equo-Berdeak taldeek osatutako talde parlamentarioak legez besteko proposamen bat defendatu du gaur Eusko Legebiltzarrean, egungo Eskola Mapa berriz diseinatzea eskatzen duena, hezkuntza publikoaren eskaintza indartzeko eta desberdintasunarekin amaitzeko. Iñigo Martinez Zaton legebiltzarkideak, ekimenaren bozeramaileak, adierazi du eskola-segregazioa% 4 handitu dela, 2012tik egiten ari den bezala, eta estatu mailan, berriz, murriztu egin dela. Estatuko bigarren tasarik altuena da “.\nMartinez Zatonek Eskola Maparen erabilgarritasuna aldarrikatu du; izan ere, “Hezkuntza publikoa garatzeko edo itunpekoak gero eta pisu handiagoa duen bi sareren eredua jarraitzeko eta finkatzeko funtsezko tresna da”. Legebiltzarkidearen hitzetan, “Ikasleen% 50ek publikoan ikasten dute, eta% 49k itunpeko irakaskuntza pribatuan”.\nPortzentaje horiek gorabehera, Elkarrekin Podemosek adierazi du unibertsitatez kanpoko ikastetxeen sarea antolatzeko eta planifikatzeko irizpideei buruzko 2009ko dekretuak hau azaltzen duela: “Gomendagarria da egungo Eskola Mapa berrikustea eta hobetzea, errealitate berrira egokitzea eta datozen urteetarako aurreikusitako aldaketetara egokitzea”.\nIñigo Martinez Eusko Jaurlaritza Educación\t2020-02-06


Lañu - Wikipedia, entziklopedia askea.\nArtikulu hau Trebiñuko herriari buruzkoa da; aztarnategiari buruzkoa beste hau da: «Lañu (aztarnategi paleontologikoa)».\nLañuko Eliza kalea.\n42°39′49″N 2°37′19″W / 42.6636°N 2.6219°W / 42.6636; -2.621942°39′49″N 2°37′19″W / 42.6636°N 2.6219°W / 42.6636; -2.6219\nLañu (ofizialki Laño) Trebiñuko Konderriko herria da. 2007ko urtarrilaren 1eko erroldaren arabera, auzoak 15 biztanle ditu.\n16 18 18 13 15 15 15 15\nLañuko Las Gobas eta Santorkaria kobazulo artifizialak, antza denez ermitauek erabilitakoak.\nLañuko aztarnategi paleontologikoa.\nLañuko Las Gobas kobazulo multzoko kobetako bat\n"Trebiñuko haitzulo sakratuak" delako artikulua eitb.eus web gunean[Betiko hautsitako esteka]\nMultimedia: Lañu / Laño\nOrriaren azken aldaketa: 18 ekaina 2022, 22:22.


Benetan jolasa zer den jakingo bagenu… – Guraso.eus\nBenetan jolasa zer den jakingo bagenu…\nMaddi Galparsoro Cid-ek herrihezitzailea.eus sarean idatzitako artikulua ekarri dugu gaurkoan.\nPsikologo zein pedagogo asko ados daude gai honetan: haurtzaroan ekintzarik garrantzitsuena jolasa dela. Umeak jolasten ari diren bitartean, alde batetik, haien bizitzaren sentimenduak islatzen dituzte – emozioa, alaitasuna, kuriositatea…- eta beste aldetik, ekintzak berak eragin izugarria du haurren garapenaren esparru guztietan, psiko-motorrean, mentalean, afektiboan eta sozialean: jolasaren bidez haurrek beren abileziak erakusten dituzte, norgehiagokan aritzen dira eta zailtasunak gainditzen dituzte bere autokontzeptua sendotzeko eta bere mugak probatzeko. Baina gaur egun garrantzirik ematen zaio haurren jolasari? Benetan eskubide hau bermatzen ote dugu?\nIruzkinik ez "Benetan jolasa zer den jakingo bagenu…"


Ezpalak eta Rodeo\n5 iraila @ 7:00 pm\n« Zestoako Musika Bandaren kontzertua\n“Buruarinak familian” tailerra »\n2019an Zestoan sortutako taldea da “Ezpalak” eta Grises taldeko kide den Eñaut Gaztañagak, Voltaia-ko Unai Eizagirrek, Los Moths-eko Juanjo Berasainek eta Bulego-ko Xabi Arrietak osatuta dago. 2020ko neguan aterako da beraien bigarren diskoa eta bertan Fuzz soinuak, psikodelia, punk-a edo pop doinuak aurkitu ahal izango dira, besteak beste. Nahiz eta 90. hamarkadako taldeen eragina nabarmena izan euren lehen lanean, bigarren diskoan eragin hori diluituagoa dagoela ikus dezakegu, rock erritmo dantzagarriak bihurtuz disko berriaren bizkar hezur.\nZestoan sortutako talde bat da “Rodeo”. Kyuss taldearen influentziaz bustirik, 2014an hasi ziren stoner doinuak lantzen eta 2015ko martxoan eman zuten lehen kontzertua. Maketa bat grabatu ondoren, 2017ko martxoan argitaratu zuten lehen disko luzea. Lehen disko horrekin 40 kontzertutik gora eman ondoren, 2018ko abenduan DILMUN izeneko bigarren disko luzea argitaratu zuten. 2019Ko urte bukaeran 4 abestiko EP bat grabatu berri dute.\nPrevious Article Zestoako Musika Bandaren kontzertua\nNext Article Itxaropena dantza taldea\nAlbiste gehiagoZestoako hirigune historikoa hobeto ezagutzeko aukera ‘Ezkutuko altxorrak’ programari esker[INFORMAZIO EGUNERAKETA] Bost kasu positiboren berri eman du alkateakGrises taldeak ‘Talisman’ diskoa kaleratu du[BIDEOA] Mikel Arregi ‘Ertxin’ alkatearen mezua azken orduetan bizi dugun egoera dela eta


Kresalaren gaziak bustia | Kultura | Berria\nKresalaren gaziak bustia\nAngeluko Udalak arte garaikidearen biurtekoa antolatu du; nazioarteko hamabi artista gonbidaturen obrak elkartu ditu Amodio Ganbera hondartzaren bazterrean; azaroaren 4ra arte egonen dira hor\nAnne Wenzelen 'Invalid icon'. Artistak sei tona buztin behar izan ditu; astuna bezain hauskorra. BOB EDME / EZEZAGUNA\nPerspektiba aldaketa bat. Hondarrean denak burua itsasoaldera begira jartzeko ordez, itzuli eta arte garaikideari begira jartzea: horretarako aukera ematen du Angeluko arte garaikidearen biurtekoak. Zazpigarren aldia du, eta azaroaren 4ra arte luzatuko da, Herriko Etxeak antolatua. Richard Leydier paristar arte kritikaria da erakusketaren antolatzailea, eta hari eman diote artisten aurkitzearen ardura. Amodioa hautatu dute artisten lan ardatz, Amodio Ganbara hondartza dutela bilgune nagusi. Artistak hamabi dira orotara, europarrak gehienak, Tadashi Kawamata japoniarra eta AEBetako Rachel Kaye eta Jay Nelson salbu. Besteak, Anne Wenzel, Madeleine Berkhemer, Laure Mary-Couegnias, Stephane Pencreac'h, Guillaume Alby Remed, Jeremy Demester, Lionel Scoccimaro, Grout eta Mazeas eta Bernhard Martin dira.\nTadashi Kawamata eta Stephane Pencreac'hen kasuan, bi erakusketa berezi zintzilikatu dituzte. Beatrix Enea erakustokiko beheko solairura joanez gero, Tadashi Kawamataren obrak aurkituko dira. Haren aitzineko lanen maketak ikus daitezke, besteak beste. Georges Pompidou mediatekan, berriz, Stephane Pencreac'hen margolan eta eskulturak dituzte elkartu.\nBaina biurtekoaren leku nagusia hondartza bazterra da. Kresalaren gazian altxatzeko moduan pentsatu artelanak dira gehienak. Kanpoak dakartzan gorabeheren menpe. Eskultura egiten ari zela, jadanik ekaitzaren ondorioekin konposatu behar izan zuen Anne Wenzelek agorril hasieran. Sei tona buztinekin egina baita bere Invalid icon; buztin hauskorra du, eta ekaitzak azpiegitura eraman zion. Geroztik lortu du bururatzea obra, baina, halere, segitzen du hauskor. Eta nahitara. Artistak obraren partetzat ditu azarora arte eginen dituen euriak eta etengabeko haizearen eragina. Badaki bisitariek andeatzen ahal dutela ere, eta hori ere obraren parte zaio. Obrarekin, urrikalmenduaren «indar unibertsala» baitu irudikatu nahi izan. Norbanakoaren enpatia gaitasuna bere begien aitzinean gertatzen ari denari begira galdekatzea da artistaren xedea. Pietà baten forma eman dio buztinari, Maria ama Jesus semea besoetan hila duela. Pariseko Petit Palais museoan 1916an muntatu erakusketa bateko pietà-ri egiten dio erreferentzia zuzena eskulturak; orduan, bonbek andeatu eskulturak zituzten elkartu. Bururik gabeko Maria; eta hala du hau ere. Lehen Mundu Gerran, «etsaiaren afruskerien» aurkako propaganda egiteko erabili zuten erakusketa.\nInvalid icon eskulturaz gain, urrundik ageri den beste obra Tadashi Kawamata artistaren Love Tower dorrea da. Amodio Ganbarako harpearen gainaldean, mendittoaren tontor gainean, Kawamatak egurrezko dorre bat egin du. Hogei bat pertsonarentzako lekua dago gainean. Artistak lore forma eman nahi izan dio, lorea ikusten duenentzat. Dorrea tunel bat ere izan daiteke, nondik harpeko bi amoranteak eskapatzen ahalko diren.\nIzan ere, Amodio Ganbarako harpe batek kondaira bat dauka. Justu dorrearen azpian. François d'Arnaud de Baculard idazleak zuen finkatu kondaira 1784an: hark dio harpe horretan Saubade eta Laorens maitaleak hil zirela. Bata aberatsa, bestea pobrea. Amodio debekatua zen berena. Eta harpean gordeleku. Baina, halako batean, ekaitzak eta uste baino lasterrago goititu zen marea indartsu batek hor harrapatu zituzten, eta bikotea ito egin zen. XIX. mendeko erromantizismoak asmatu Romeo eta Julieta, Lapurdiko itsasbazterrari egokitua.\nKondaira hori oinarri duen amodioaren gaia hautatu du, hain zuzen, erakusketaren arduradunak. Funtsean, biurtekoak harpea bera ere bereganatu du. Lionel Scoccimaro artistak egurrezko taulekin estali du harpearen sartzea. Berez, harpe barnean hondarra da bakarrik. Baina hor, deus hori gordez, artistak ilusio bat sortzen du, zerbait gortzekoa balego bezala. Ilusio horrekin jostatzen da, gainera, artista. Taulen gainean, sex shop-etako estetika erabiliz arrosaz argituz, izenburu batzuk idatzi ditu: les culs nus (ipurdi biluziak), Super suck (zurrupa bikaina), El culo (ipurdia) eta, beraz, erdi horretan, Chambre d'amour (Amodio Ganbara). Izen horiek begi keinu bat ere badira bigarren gradua ulertzen dutenentzat; surf munduan surf egiteko leku ezagutuak diren leku izanak ere baitira.\nBaina surfa egiteko guneak direla ez dakienarentzat ere badu nondik zer ulertu. Oro har, obraz obra, biurtekoak eskaintzen duen ibilbide horretan, esplikazioetan burua askorik hautsi gabe ere, bada nondik zer ikusi eta zer interpretatu. Bakoitzak egin dezake bere filma. Batzuetan, kasik hobe ere. Frantses hutsean emanak diren testuek ez baitute baitezpada gauza handirik ekartzen. Horren adibide Jay Nelson eta Rachel Kayeren obra izan daiteke. San Franciscotik etorriak dira bi artistak; erakusketaren arduradunak hautatu ditu, partez, bikote direlako eta bikotean lan egiten dutelako.\nTunel formako jarleku bat egin dute biek. Jay Nelsonek egitura, eta Rachel Kayek margotu duena. Paldo gainean pausatua dute tunel jarlekua; biribila irekia da, itsasoari begira, eta barnean kuxin luze bat. Obra gonbidapen bat da itsasoari begira lasai bertan egoteko modu kontenplatiboan. Obraren testua irakur daiteke, baina ezin gorde hats laburreko testu hantu baten itxura duela: «Paisaia ikusgarri horretan, esperientzia kasik mistikoa izan daiteke. Biziaren tunelean biak elkarrekin engaiatu(...) Geroari begira, gauzen iraunkortasunik ezaren eta betierekotasun sentimenduaren artean».\nArtetik errateko, interesgarria izan da artistek kazetariei egin aurkezpen denboran Jay Nelson eta Rachel Kayerenen aurkezpena. Bi artistak ingeles hutsean aritu dira hamar bat minutuz, eta nehork ez du arazorik ukan horrekin. Nehork ez du itzulpenik eskatu, eta erakusketa arduradunak ere ez du galdetu beharrik ba ote zen. Are gehiago, galderen aldia iritsi delarik, kazetarien artean horrelako zeingehiagoka bat piztu da, nork besteak baino ingeles ederragoa duen erakusteko; burutik ezin kendu euskaraz izan balitz ez zela horrela pasatuko. Baina euskarazko hitzik ez erakusketa horretan.\nLeydier bera paristarra da, eta esplikatu du itsasaldea surfaren bidez zuela ezagutu. Bakantzetan. Geroztik, bigarren egoitza bat erosi du hegoaldeko Landetan, Euskal Herriko itsasaldea garestiegia zaiolako. Baina segitzen du bertaratzen surfa egitera. Eta horra nola hautatu artisten artean surfaren zale bat baino gehiago aurkitzen den. Ez liteke kasualitatea. Badu alde hori ere biurtekoak. Gauzak nondik bizi diren, zer irudi eman nahi den, horri buruz gogoetatzekoa eman dezake.\nAmodio Ganbara izena ere frantsesetik dator, euskarara itzulia. Nola ote zuen jatorrizko izena hondartzak? Ba ote zuen izen berezirik euskaraz? Chambre d'amour bera, aldiz, Pierre De Lancrek 1612an argitaratu Deabru eta aingeru txarren aldakortasunaren taula liburuan agertzen da. itsasbazterreko les chambres d'amour aipatzen ditu bertan; esaten du emazteak itsasoan bainatu eta harpe eta amodio ganbaretan idortzen zituztela beren gorputzak, bezperako akelarreez solastatu bitartean.\nIbilaldian eta interpretazioetan barna segituz geroz, hor agertuko da landare handien artean Stephane Pencreachen Love is in the air izeneko eskultura. Emazte baten brontzezko gorputz liraina, gaur egungo normetan sartzen den edertasuna. Ilerik gabeko Barbie bat dirudi. Bulbarik gabe. Eta bulbarik gabeko gorputz horri begira, ezin burutik kendu Liv Stromquisten Jakintzaren fruitua komikia (Kunskapens frukt, 2014). Bulba ez erakusteko dagoen joera aipatzen du bertan. Nasak 1972an bidali Pioneer espazio zundan, humanoak marraztu zituzten plaka batean, gizon bat eta emazte baten gorputzak, estralurtarrei gure berri emateko. Hasieran marraztu zuten bulba, baina gero kentzea erabaki zuten. Interpretazioa libre, bai.


1. 1940-1968 sailkatu gabeak astekari eta hamaboskariak herr 1965 00001\nOstalerek beharko dituzte fakturak beti prest atxiki, ageriki ezarriz ea zerbitzua barne den.\n2. 1969-1990 euskara batua ikasliburuak elhuyar 0130\n10.4. FAKTURA BATEN LlKIDAZIOA.\n3. 1969-1990 euskara batua ikasliburuak elhuyar 0130\nFaktura bat ondo bete ondoren eta efektu bakoitzagatik egunak, komisioa eta gastu finkoak (baldin badaude) kalkulatutakoan, idatzizko zutabeak zenbakienak, komisioenak eta gastuenak batzen dira.\n4. 1969-1990 euskara batua ikasliburuak elhuyar 0135\nEnpresa barruan sortzen diren ekintza ekonomiko-administratiboei (erosketei, salmentei, kobrantzei, ordainketei......) dagozkien agirien bidez (fakturak, ordainagiriak, truke-letrak...) frogatzen dira, Egunkari-liburuan erregistratzen, liburu Nagusian sailkatzen, eta, azkenik, Balantzean ordenaturik laburtzen dira: hots:.\n5. 1969-1990 euskara batua haur-/gazte-literatura a. lertxundi 0014\nBerehala jaitsi behar izan zuen berriro, ordea, bere baratxuri itxurako burua amak abiada bizian erretolika biziagoari ekin zionean: -... baina nirekin etorri beharko duzu, Bixentiko, bestela Siresako nahiz hemengo fakturak ordaindu beharko ditugu eta.\n6. 1969-1990 euskara batua haur-/gazte-literatura batx nikol 0017\nAskoz ere gauza itsusiagoak ekarri bait zizkion gutun potxolo hark: fakturak, kriston faktura pila.\n7. 1969-1990 euskara batua haur-/gazte-literatura i. tapia 0083\n- Harrigarria!- zioen aitatxok -. Etxe honetan joaten den dirutza! Ezta multimilionario izanda ere! Begira faktura hauek! Hau harakinarena da! Eta beste hau ultramarinosekoa! Baina, jakina, nik ekarri behar bait dut dirua!.\n8. 1969-1990 euskara batua saiakera-liburuak ega 1984 0114\nAtzo jaso zenuen igeltseroaren faktura.\n9. 1969-1990 euskara batua saiakera-liburuak ega 1984 0114\nEz zaude ados fakturarekin, izan ere, lanean eman zituzten baino egun gehiago ageri dira eta lanean ihardun zuten baino igeltsero gehiago aipatzen.\n10. 1969-1990 euskara batua saiakera-liburuak ega 1984 0114\nIdatz iezaiozu faktura itzuliaz eta berriz aztertzeko eskatuz.\n11. 1969-1990 euskara batua saiakera-liburuak adminlan 0210\nErabakia / Laburpena / Fakturak guztira / Bajak, aldaketak / Ordaindugabekoak / Itzulketak / GUZTIRA / Idatzi kopurua letraz.\n12. 1969-1990 euskara batua saiakera-liburuak i. iñurrieta 0084\ne. Fakturak ordaintzen.\n13. 1969-1990 euskara batua saiakera-liburuak i. iñurrieta 0084\nOrdaindu beharreko faktura eta txekea eman ikasleari.\n14. 1969-1990 sailkatu gabeak egunkariak bao 1990 0001\n- Eskualdeko Faseetan partehartzen duten Taldeei, horretarako beste herri batetara joan behar badute, garraio gastuak ordainduko zaizkie, Ogasuna eta Gizarte Segurantzarekiko ordainketak egunera artean beteta dituztela benetakotuko dituzten faktura eta agiriak aurkeztu eta gero.\n15. 1969-1990 sailkatu gabeak egunkariak bao 1990 0001\n- Azken Fasean partehartzeko aukeratutako Taldeei, horretarako beste herri batetara joan behar badute, garraio gastuak ordainduko zaizkie, Ogasuna eta Gizarte Segurantzarekiko ordainketak egunera artean beteta dituztela benetakotuko dituzten faktura eta agiriak aurkeztu eta gero.\n16. 1969-1990 sailkatu gabeak egunkariak m. ezkurdia 0001\nGure egoismo paregabekoak ez du mugarik eta dena guregana bildu nahi dugu: seme-alabak, harategiko kontuak, eskolako errezibuak, dentistaren fakturak, argia, telefonoa, zapatak, zalapartak... hara zer astakeria!.\nMadariaga Parisera eraman dute 3 ilabete lehenago erakutsia zioten faktura baten gatik.\n18. 1969-1990 sailkatu gabeak hilabetekari, noizbehinkariak,..... a. loidi 0002\nDenda bakoitzeko eskaria iristen denean, dena batera eta faktura bakarrarekin igortzen da, eskatu eta hurrengo egunerako normalki.\n19. 1991> euskara batua antzerkia a. goenaga 0013\nTransportistaren faktura dakar esku artean.\n20. 1991> euskara batua administrazio-idazkiak landaturismodekretua 1999 00045\n1 .-Bezeroek hartutako zerbitzuen prezioa establezimenduan bertan eta kobratzeko faktura aurkezteko unean ordaindu beharko dute, erreserban utzitako dirua kendu ondoren.\n21. 1991> euskara batua ikasliburuak teknologia/dbh 00035\n22. 1991> euskara batua ikasliburuak teknologia/dbh 00134\n23. 1991> euskara batua literatur prosa j.m. iturralde 0017\nDirua kaxara sartzen da bakarrik fakturak kobratzen direnean, zeren eta egia esanda, ez baita onartua dagoen negozioa.\n24. 1991> euskara batua literatur prosa j.m. iturralde 0017\nKobrantza saileko fakturak entregatzen dituen enpresaren bat daukazunean litekeena da arrakasta pittin batez bezeroa zenbait urtetan gordetzea.\n25. 1991> euskara batua literatur prosa j.m. iturralde 0017\nBaina bezero berekin harremanatzen eta haien izenean fakturak kobratzen jarraitzeko abantailarik eduki beharra dago.\n26. 1991> euskara batua saiakera-liburuak finantza zuzenbidea 00267\nGehiegi atxikitako edo jasanarazitako sarrerak itzultzean, horiek zergadun atxikiari edo subjektu pasibo jasanarazleari itzuliko zaizkio, hurrenez hurren (fakturan jasanarazitako BEZaren kasuan, ordea, dirua subjektu jasaleari itzuliko zaio).\n27. 1991> euskara batua saiakera-liburuak i. aranbarri 0022\nBaldintza kaskarretan eskola eman izanak aspaldi pasatu zion faktura Koordinadorari.\n28. 1991> euskara batua saiakera-liburuak eustat 1991 0028\nEnpresak fakturatutako salmenta guztien totala sartzen da hemen, berak kobratu duen ala ez kontutan hartu gabe, eta fakturaren guztizko prezioaren arabera baloratuta, barruan sartuz zerga bereziak eta kanpoan utziz BEZ erasan fakturatua.\n29. 1991> euskara batua saiakera-liburuak eustat 1991 0028\nKostuko prezioan baloratzen dira fakturako zenbateko totalaren arabera, BEZ jasan kengarria sartu gabe.\n30. 1991> euskara batua saiakera-liburuak kontabplanorokorra 0342\n- Fakturan egiten diren deskontu guztiek salmentari dagokiona baino zenbateko txikiagoa suposatzen dute.\n31. 1991> euskara batua saiakera-liburuak kontabplanorokorra 0342\nGoiz ordaintzeagatiko deskontuak, fakturan adierazitakoak ala adierazi gabeak, 665. kontuan kontabilizatu behar dira.\n32. 1991> euskara batua saiakera-liburuak kontabplanorokorra 0342\n- Eskaeren bolumen handiagatiko deskontuak, fakturan adierazitakoak izan ala ez, 709. Salmentengatiko rappelak kontuan kontabilizatu behar dira.\n33. 1991> sailkatu gabeak egunkariak bao 1998 15567\n3. Gutxienez dirulaguntzaren zenbatekoari dagozkionetan, informatika ekipamendua urtekoaren barruan erosteko konpromezua, horrela Foru Aldundiak toki erakundeari egin diezaion/diezazkion ordain-agindua/k ekitaldiaren barruan eta toki erakundeak onartutako ziurtagiri/en edo faktura/fakturen truke egingo da/dira-ta.\n34. 1991> sailkatu gabeak egunkariak bao 1998 15568\nForu Aldundiak dirulaguntzaren kopuru osoari dagozkion ziurtagiri edo fakturen zenbatekoak ordainduko dizkio Udalari, Udal Korporazioak, Mankomunitateak edo Partzuergoak horiek onartu eta aipatutako ondorioetarako eta ekitaldiaren barruan Foru Erakundera bidali ondoren.\n35. 1991> sailkatu gabeak egunkariak bao 1999 05606\n7. Inbertsio-gai den faktura bakoitzaren zenbatekoak, Balio Erantsiaren Zerga kenduta, ehun mila pezetatik (100.000) gorakoa, hau da, seiehun eta bat koma bat (601,01) eurotik gorakoa izan beharko du.\n36. 1991> sailkatu gabeak egunkariak bao 1999 05611\n9. Hornitzaileka sailkatutako fakturen zerrenda eta haien kopia, zerrendan bertan fakturaren zenbakia, data, egitate subentzionagarriaren edukiaren araberako kontzeptua eta BEZ gabeko zenbatekoa aipatuz.\n37. 1991> sailkatu gabeak egunkariak dv 1996 0057\nFaktura eta bestelako barne-idazkietan ere euskararen presentzia oso murritza da.\n38. 1991> sailkatu gabeak egunkariak egunk 1993 0017\nMichele De Mita, Ciriaco De Mita Italiako lehendakari ohi eta Alderdi Demokristaueko (DC) buruzagi izandakoaren anaia atxilotu zuten atzo Italia hegoaldeko Nusco hirian, legea hausteko taldea eratu, Estatuan iruzur egin eta faktura faltsuak egin izana leporatuta.\n39. 1991> sailkatu gabeak egunkariak bao 1994 0016\nPertsona Fisikoen Errentaren gaineko Zergari buruzko Araudiko 67. artikuluan, eta enpresariek eta profesionariek fakturak egin eta emateko duten beharra araupetzen duen urtarrilaren 8ko 3/1986 Foru Dekretuaren 2. artikuluko 2. zenbakiaren e) letran xedatuta dagoenak indarra izango du, baina frogagiriak zein erregistroak jaulki, zaindu edo egin behar dira, zertarako-eta zergak Balio Erantsiaren gaineko Zergan ordaintzen dituzten jarduerek zerga-betebeharrak betetzen dituztela egiaztatu ahal izateko.\n40. 1991> sailkatu gabeak hilabetekari, noizbehinkariak,..... e. arrizabalaga 00010\nIdazterakoan sor daitezkeen zalantza hauek konpondu nahian, Udalak eskuliburu bat ere atera du ohiko oharrak, errotulazioa, publizitatea, fakturak eta abar euskaraz nola idatzi behar diren argitzen duena.


4DBHD ZALANTZEN TXOKOA: 2014\nPasada astean kontsumismoari buruzko saioa batzuk izan genituen.\nKlaseko gelakide guztiak hiru taldetan banatu ginen eta talde bakoitzak iragarki mota bat aztertu behar zuen. Emakumezko iragarkiak, gizonezko iragarkiak eta elikagaien iragarkiak. Hainbat iragarki sarean bilatu eta gela aurrean azaldu genituen. Ondoren, kalera inkesta bat egitera irten izan behar genuen. Lau galdera genituen eta Durangon zehar edozein pertsonari galdetu behar genizkien galdera hauek:\n1- Zer da kontsumismoa ?\n2- Zer da kontsumo arduratsua?\n3- Kontsumista zarela uste duzu?\n4- Uste duzu komunikabideek eragina dutela kontsumista izateko?\nHainbat pertsonei galdetu ondoren, udaletxetik etorritako andreak galderak batu eta ondorio bat egingo du, hau egin ondoren 3 gelakide udaletxera joan beharko dira Durangoko beste eskolako beste kide batzuekin batera.\nPublicado por irene4633 en 4:38 No hay comentarios:\nTxitxiburduntzia betidanik bezala Otsailak 23an ospatzen da, eta urtero bezala du gure eskola ere prest dago ospatzeko. Irteera goizeko 9:30 izango da Kurutziagako iturrian. Ekintza hau Santa Ageda-n (Izurza) ospatuko da eta haraino oinez ibili beharko da. Bakoitzak bere txorizoa eta ogia eraman beharko du eta eskolak sua egingo du han bertan txorizoa egiteko. Ez harduratu zuen familiarekin ospatu nahai baduzue, bazkal-ordurako bueltan egongo zarete. APUNTATU ZAITEZTE!\nPublicado por nerea3730 en 10:38 No hay comentarios:\nSAN JOSE JESUITETAKO JAIAK!\nSan Jose Jesuitak ikastetxeko jaiak hastear daude!\nUrte guztietan bezala, hainbat ekintza egiten dira eta ekintza berriak egiteko prest gaude. Aurten urtero bezala irakasle-ikasle kontrako futbol partida izango dugu eta gure gelako kide batzuk ikusiko ditugu lehian.\nTxikiak garenean hainbat ekintzetan parte al dezakegu baina nagusiak egiten garen bitartean, ilusio gutxiago izaten dugu ekintza gutxiago daudelako eta horretarako ekintza berriak proposatu beharko ditugu. Zuen proposamenak behar ditugu, animatu eta idatzi hemen ekintza berriak!\nIrene Urbieta eta Ainhoa Garrido.\nPublicado por Ainhoa Garrido en 9:46 6 comentarios:\nNerea Zubizarreta eta Izarra Arredondo\nPublicado por nerea3730 en 4:29 No hay comentarios:\nPublicado por Pablo Cuesta en 12:34 No hay comentarios:\nPublicado por Ana Uribarren Goti en 5:07 No hay comentarios:\nordenagailua on Dipity.\nPublicado por Ana Uribarren Goti en 8:47 No hay comentarios:\nKalera Rock hurbil dago! Beste urte batez, gurekin elkartuko dira. Aurten; Esne Beltza, Reincidentes, Jauta, Boikot, Itziarren Semeak, Ze Esatek!, Arkada Social, Urtz, Trikizio, Mconak, Gose eta DJ Bull Txo taldeak etorriko dira momentu ahaztu ezinak gurekin igarotzera.\nOtsailak 22-an izango da Durangoko Landandako Gunean, 2 eszenatoki egongo dira. Goizeko 11-etan ateak irekiko dira eta kontzertuak hasiko dira.\nKalerarock-eko lehenengo 3.000 sarrerekin DVD-a opari. Aurreko edizioa irudietan eta argazkietan biltzen duen DVD-a eskuratzeko aukera egongo da. Sarrera eta DVD-a 16 euroan.\nDenborarekin gehiago jakinaraziko dizuegu baina zalantzaren bat baduzue iruzkin bat utzi.\nAinhoa Garrido eta Irene Urbieta\nPublicado por irene4633 en 2:19 No hay comentarios:\nBerdeago Euskadiko lehen ingurugiro iraunkortasun azoka da. Mondragon Unibertsitateko Empresagintza Fakultateko, bost ikasle dira sortzaileak.\nBerdeagoren helburuak hauexek dira:\nAurrezpen energetikoaren inguruan sortzen ari diren teknologiaren hedapena egitea, kutsaduran eta emisioetan duten eragina jakiteko.\nGure gizarte eta ekonomiari eman ahal diezaieketen aukerak zabaltzeko.\nAzoka hau, Durangon egongo da, Landako Guneko istalakuntzetan, urtarrilaren 24-an, 25-ean eta 26-an.\nBeraien web orrian, egitaraua eta informazio gehiago bilatuko duzue.\nHau da beraien helbidea: http://berdeago.com/web/?lang=eu\nPublicado por izaro3716 en 2:03 No hay comentarios:\nDurango Mankomunitatetik Maia etortzen da guri sexualitate saioak ematera. Ekintza hau astean behin, hiru asteetan egiten da. Gaur daukagu gure bigarren saioa, gogoekin espero dugu gaurko saioa pasaden asteko saioatik esperientzia ona atara genuelako. Taldeka jarri ginen, eta talde bakoitzak orri zuri bat zuen, eta horri horrentan sexualitateari buruz geneuzkan galderak jarri genituen eta amaitzean Maiak galderak erantzun zizkigun. Oso gustokoak ditugu horrelako ekintzak.\nPublicado por Aitana Rodriguez en 2:03 No hay comentarios:\nAstean bein, hiru astetan zehar neska bat etorri egin da drogei buruz hitz egiten eta guri gauza berriak irakasten, oso interesgarria izan zen. Durangoko mankomunitatetik etorri dira. Erakutsi zizkigun aldizkaria batzuk, eta oso ondo pasatu genuen.\nPublicado por adrian3728 en 1:56 No hay comentarios:\nEskemak egiteko http://prezi.com/n_kll5wejzmd/com...\nDIPITY WEB TUTORIALA ordenagailua on Dipity.\nBERDEAGOBerdeago Euskadiko lehen ingurugiro iraunk...\nSEXUALITATE SAIOAKDurango Mankomunitatetik Maia et...\nDROGAK Astean bein, hiruastetan zehar neska bat e...


Lehia gogorra Igorreko Mihiluze txapelketan\nMihiluze txapelketearen finalaurrekoa, urri lehenengoaren 8an izango da, zapatua, 18:00etan, Kultur Etxeko Lasarte Aretoan. Oraingo honetan be lehia bizia izango da, hemendik "Inbiu" egunean ospatuko dan final handira pasauko dira-eta bikote irabazleak.\nBaina egun handia heldu baino lehen, tribuaren berbak, esamesak, eroglifikoak, imihintzioka eta potokumeak probetan daukien abilezia erakutsi beharko dabe sailkatutakoak. Kanporaketetan ederto ibili dira arratierazko berben ordainak asmatzen eta sklk tlfngz dkin abileza erkstn. Herritar solteak eta alkarteetako ordezkariak ibili dira alkarren artean lehiatzen eta herritarrak nagusitu badira be, 3 alkartek lortu dabe finalaurrekora heltzea: Motor taldeak, Arratiako Musika Eskolak eta Axular Kultur Alkarteak, hain zuzen be. Herritarrak gazteagoak dira, 18 urte ingurukoak, alkarteetakoak adinean nagusiagoak. Ikusiko dogu, bada, nortzuk pasatzen diran Inbiu eguneko final handira.\n"Inbiu" euskerearen jaialdia\nUrri lehenengoaren 22an ospatuko da aurton 10. Inbiu jaialdia eta "euskeraz bizi gura dot" izango da aldarrikapena. Amaia Arauzo Igorreko euskera tenikariaren esanetan, "euskeraz biziteko gogoa aldarrikatu gura da, inori itxaron barik, pasibidadea alde batera itxi eta aktibotasuna eskatzeko. Izan be, urteak daroaguz euskerearen alde egoten, eta ordua da euskeraz biziten hasteko". Hori guztia jai giroan ospatuko da eta egitaraua adin guztietako herritarrai begira antolatu dabe. Eguraldiak ahalbidetzen badau, jaialdia kultur etxeko Lasarte plazan izango da, euria egin ezkero, eskolako aterpean.\n10:30 trikitilariak herritik zehar.\n11:00 umeentzako jolasak eta institutukoen grafitia.\n12:00 Mihiluze final handia.\nHorren ostean herri bazkaria. Bakotxak etxetik eroango dau jana. Udalak plantxak ipiniko dauz bertan jana prestatu gura dauanarentzat eta mahaiak eta aulkiak egongo dira danontzat. Gerizpea gura dauanak eroan dagiala eguzkitakoa.\n17:00 "Euskeraz bizi gura dot" argazki kolektiboa Lasarte plazan.\n17:30 Kontzertua eta erromeria AMEk antolatuta. Taldeak: Irtenbide eta Dangiliske.\n20:00 Txokolatea danontzat, Beinke! merkatarien euskera taldearen eskutik.